tripathysagar/odia_wiki huggingface dataset:
ଭାରତୀୟ କୃଷକ ଆନ୍ଦୋଳନ ୨୦୨୦ କେନ୍ଦ୍ର ସରକାରଙ୍କ ତିନୋଟି ନୂଆ କୃଷି ଆଇନ ବିରୋଧରେ ଆନ୍ଦୋଳନ ଅଟେ । ଦେଶସାରା ପ୍ରାୟ ୫୦୦ରୁ ଉର୍ଦ୍ଧ୍ୱ କୃଷକ ସଙ୍ଗଠନ ଏଥିରେ ସଂଶ୍ଲିଷ୍ଟ ଅଛନ୍ତି । ପୃଷ୍ଠଭୂମି ୨୦୨୦ ମସିହା ଜୁନ ମାସରେ ଭାରତ ସରକାର କୃଷି ଉତ୍ପାଦ, ତାହାର ବିକ୍ରି, ସଂରକ୍ଷଣ, କୃଷି ବିପଣନ ଏବଂ ସୁଧାର ନିମନ୍ତେ ତିନୋଟି ଅଧ୍ୟାଦେଶ ଲାଗୁ କରିଥିଲେ । ଗୋଟିଏ ଅଧ୍ୟାଦେଶ ଲୋକ ସଭାଦ୍ୱାରା ସେପ୍ଟେମ୍ବର ୧୫ ତାରିଖରେ ଏବଂ ଅନ୍ୟ ଦୁଇଟି ସେପ୍ଟେମ୍ବର ୧୮ ତାରିଖରେ ପ୍ରେରିତ କରାଯାଇଥିଲା । ପରେ ସେପ୍ଟେମ୍ବର ୨୦ ଏବଂ ୨୨ ତାରିଖରେ ରାଜ୍ୟସଭା ତିନୋଟିଯାକ ଅଧ୍ୟାଦେଶ ପ୍ରେରିତ କରିଥିଲା । ଭାରତର ରାଷ୍ଟ୍ରପତି ଡିସେମ୍ବର ୨୮ ତାରିଖରେ ଅଧ୍ୟାଦେଶରେ ହସ୍ତାକ୍ଷର କରି ଅନୁମୋଦନ କରିଥିଲେ । କୃଷକମାନଙ୍କ ଦାବି ୨୦୨୦ ମସିହା ଡିସେମ୍ବର ୩ ତାରିଖରେ କୃଷକମାନେ ନିମ୍ନଲିଖିତ ଦାବି ଘୋଷଣା କରିଥିଲେ । ତିନି ନୂଆ କୃଷି ଆଇନକୁ ହଟାଯାଉ ପ୍ରତ୍ୟାହାର କରାଯାଉ ଏହି ଆଇନଗୁଡ଼ିକ ରଦ୍ଦ କକରାଯିବା ନିମନ୍ତେ ଲୋକ ସଭାରେ ଏକ ବିଶେଷ ଅଧିବେଶନ ଆୟୋଜନ କରାଯାଉ । ନ୍ୟୁନତମ ସମର୍ଥନ ମୂଲ୍ୟ   ଏବଂ ଫସଲର ରାଜ୍ୟଦ୍ୱାରା କ୍ରୟକୁ ଆଇନ ଗତ ଅଧିକାର କରାଯାଉ । ପାରମ୍ପରିକ କ୍ରୟ ବ୍ୟବସ୍ଥାର ଜାରି ରହିବାପାଇଁ ଆଶ୍ୱାସନା ଦିଆଯାଉ ସ୍ୱାମୀନାଥନ କମିଟିର ରିପୋର୍ଟ ଲାଗୁ କରାଯାଉ କୃଷିଭିତ୍ତିକ ଉପଯୋଗ ନିମନ୍ତେ ଡିଜେଲର ମୂଲ୍ୟ ୫୦ ପ୍ରତିଶତ କମ କରାଯାଉ ପୁଆଳ ଜଳାଇବା ଉପରେ ଥିବା ଜୋରିମାନା ଏବଂ ଦଣ୍ଡର ପ୍ରତ୍ୟାହାର ପଞ୍ଜାବରେ ପୁଆଳ ଜଳାଇବା ପାଇଁ ଗିରଫ ହୋଇଥିବା କୃଷକଙ୍କୁ ମୁକ୍ତ କରାଯିବା ବିଦ୍ୟୁତ ଅଧ୍ୟାଦେଶ ୨୦୨୦ର ପ୍ରତ୍ୟାହାର କେନ୍ଦ୍ର ସରକାରଙ୍କଦ୍ୱାରା ରାଜ୍ୟ ମାମଲାରେ ଦଖଲ ନ ଦେବାର ଆଶ୍ୱାସନା ଆନ୍ଦୋଳନ ଯଦିଓ ୨୦୨୦ ଅଗଷ୍ଟ ମାସରେ ତିନୋଟି କୃଷି ଅଧ୍ୟାଦେଶ ଆଗତ ହେବାପରେ ନିମ୍ନସ୍ତରୀୟ ଆନ୍ଦୋଳନମାନ ସଙ୍ଗଠିତ ହୋଇଥିଲା, ଆଇନଗୁଡ଼ିକ ଅନୁମୋଦିତ ହେବାପରେ ଅଧିକସଂଖ୍ୟକ କୃଷକ ଏବଂ କୃଷି ସଙ୍ଗଠନ ଏହାର ବିରୋଧରେ ଯୋଗ ଦେଇଥିଲେ । ସେପ୍ଟେମ୍ବର ୨୫ ତାରିଖରେ କୃଷି ସଙ୍ଗଠନ ସର୍ବଭାରତୀୟ ସ୍ତରରେ ବନ୍ଦ ଡ଼ାକରା ଦେଇଥିଲେ । ପଞ୍ଜାବ ଏବଂ ହରିୟାଣାରେ ଚାଲୁଥିବା ବଡ଼ଧରଣର ଆନ୍ଦୋଳନ ବ୍ୟତୀତ ଉତ୍ତରପ୍ରଦେଶ, କର୍ଣ୍ଣାଟକ, ତାମିଲନାଡୁ, ଓଡ଼ିଶା, କେରଳ ଆଦି ରାଜ୍ୟରେ ମଧ୍ୟ କୃଷକମାନେ ସ୍ୱର ଉତ୍ତୋଳନ କରିଥିଲେ । ଅକ୍ଟୋବରରେ ଆରମ୍ଭ ହୋଇଥିବା ଏହି ଆନ୍ଦୋଳନ କାରଣରୁ ପଞ୍ଜାବର ରେଳସେବା ଦୁଇମାସ ହେଲା ନିଲମ୍ବିତ କରାଇ ଦିଆଯାଇଛି । ନଭେମ୍ବର ୨୫ ତାରିଖ ପରେ ବିଭିନ୍ନ ରାଜ୍ୟର କୃଷକମାନେ ଦିଲ୍ଲୀ ଆଡ଼େ ଅଗ୍ରସିତ ହୋଇଥିଲେ । ରାସ୍ତାରେ ହରିୟାଣା ପୋଲିସ ଗୋଟିଏ ସମୂହ ଉପରେ ଲୁହବୁହା ଗ୍ୟାସ ଏବଂ ପାଣି ଟ୍ୟାଙ୍କ ପ୍ରୟୋଗ କରି ଅଟକେଇବାକୁ ଚେଷ୍ଟା କରିଥିଲେ ।
ଚିନ୍ତାମଣି ଆଚାର୍ଯ୍ୟ  (୧୯ ଡିସେମ୍ବର ୧୮୯୧ - ୧୦ ମାର୍ଚ୍ଚ 1957) ପ୍ରାକସ୍ୱାଧୀନତା କାଳର ଜଣେ ଆଇନଜୀବୀ ଓ ସାହିତ୍ୟିକ ଥିଲେ  । ସେ ଉତ୍କଳ ବିଶ୍ୱବିଦ୍ୟାଳୟର କୁଳପତି ଏବଂ ଉତ୍କଳ ସାହିତ୍ୟ ସମାଜର ସଭାପତି ଭାବରେ ମଧ୍ୟ କାର୍ଯ୍ୟ କରିଥିଲେ । ଜୀବନୀ ଚିନ୍ତାମଣି ଆଚାର୍ଯ୍ୟ ୧୮୯୧ମସିହାରେ କଟକ ଜିଲ୍ଲାର କାଳିକାପୁରଠାରେ ଜନ୍ମଗ୍ରହଣ କରିଥିଲେ । ଆଇନରେ ଡିଗ୍ରୀ ହାସଲ ପରେ,ସେ ତତ୍କାଳୀନ ବିହାର-ଓଡ଼ିଶା ପାଟଣା ଉଚ୍ଚନ୍ୟାୟାଳୟରେ ଓକିଲାତି କରୁଥିଲେ । ଫଉଜଦାରୀ ମାମଲା ପରିଚାଳନା କରିବା ପାଇଁ ସେ ପ୍ରସିଦ୍ଧ ଥିଲେ । ଅର୍ଥଲାଳସା ନରଖି, ସେ ସ୍ୱାଧୀନତା ସଂଗ୍ରାମୀମାନଙ୍କ ପାଇଁ ନିଜ ଖର୍ଚ୍ଚରେ ମଧ୍ୟ ମାମଲା ଲଢି ତାଙ୍କର ଡିଗ୍ରୀ କରାଉଥିଲେ । ମଧୁସୂଦନ ଆଇନ ମହାବିଦ୍ୟାଳୟରେ ସେ ଅଧ୍ୟାପନା କରୁଥିଲେ । ଉତ୍କଳ ବିଶ୍ୱବିଦ୍ୟାଳୟର କୁଳପତିଭାବରେ ସେ ୧୯୪୮-୧୯୫୧ପର୍ଯ୍ୟନ୍ତ କାମ କରିଥିଲେ । ୧୯୫୫ ମସିହା ମାର୍ଚ୍ଚ ୧୦ତାରିଖରେ ତାଙ୍କର ତିରୋଧାନ ଘଟିଥିଲା । ସାରସ୍ୱତ ସାଧନା ଜଣେ ସାହିତ୍ୟିକ ଭାବରେ ଚିନ୍ତାମଣି ଆଚାର୍ଯ୍ୟଙ୍କର ପରିଚିତି ଥିଲା । ମାସିକ ପତ୍ରିକା ଝଙ୍କାର ଏବଂ ଶିଶୁ ପତ୍ରିକା ପଞ୍ଚାମୃତ ସମ୍ପାଦନା କରୁଥିଲେ । ତାଙ୍କ ଲେଖା ଓଡ଼ିଶାର ପ୍ରମୁଖ ପତ୍ରପତ୍ରିକାରେ ପ୍ରକାଶ ପାଉଥିଲା ।
ଅଙ୍ଗୁରୁ ନମିଳିଲେ ଖଟା, ୨୦୨୦ ମସିହାରେ ଦୂରଦର୍ଶନରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଦେବାଶିଷ ପାତ୍ର ଏହି କଥାଚିତ୍ରଟିର ପ୍ରଯୋଜନା କରିଥିଲେ ଏବଂ ଚିତ୍ରନାଟ୍ୟ ରଚନା କରିଥିଲେ । ଏହି କଥାଚିତ୍ରଟିର ସଂଳାପ ରଚନା କରିଥିଲେ ରଜନୀ ରଞ୍ଜନ । ନିର୍ଦ୍ଦେଶକ ଅଶ୍ୱିନୀ ଗଡ଼ନାୟକ ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ସଙ୍ଗୀତକାର ଶରତ ନାୟକ ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଦେବାଶିଷ ପାତ୍ର ଓ ଅଙ୍କିତା ମହାନ୍ତି । ପୁପିନ୍ଦର ସିଂହ, ପିଣ୍ଟୁ ନନ୍ଦ, ପ୍ରଦ୍ୟୁମ୍ନ ଲେଙ୍କା, ଜୀବନ ପଣ୍ଡା, ରାଜୀବ ମହାନ୍ତି, ଗୀତ ଜୈନ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଏହି କଥାଚିତ୍ରଟିର ୨୦୨୦ ମସିହାର ଅଗଷ୍ଟ ୩୦ ତାରିଖରେ ଜୀ ସାର୍ଥକରେ ମୁକ୍ତିଲାଭ କରିଥିଲା । ଅଭିନୟ ଦେବାଶିଷ ପାତ୍ର ଅଙ୍କିତା ମହାନ୍ତି ପୁପିନ୍ଦର ସିଂହ ପିଣ୍ଟୁ ନନ୍ଦ ପ୍ରଦ୍ୟୁମ୍ନ ଲେଙ୍କା ଜୀବନ ପଣ୍ଡା ରାଜୀବ ମହାନ୍ତି ଗୀତ ଜୈନ କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଶରତ ନାୟକ । ଗୀତିକାର ବିଜୟ ମଲ୍ଲ ଓ ଶରତ ନାୟକ ଆଦି ଗୀତିକାରମାନେ ଏହି କଥାଚିତ୍ରଟିର ଗୀତ ରଚନା କରିଥିଲେ । ଶଶାଙ୍କ ଶେଖର, ଅନ୍ତରା ଚକ୍ରବର୍ତ୍ତୀ, ସଂଗ୍ରାମ, ଶରତ ନାୟକ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ଅଞ୍ଜନା ମିଶ୍ର ଧର୍ଷଣ ମାମଲା ୧୯୯୯ ମସିହାରେ ଓଡ଼ିଶାରେ ଘଟିଥିବା ଏକ ବହୁଚର୍ଚ୍ଚିତ ଅପରାଧିକ ମାମଲା । ସୁଭାଷ ମିଶ୍ର ନାମକ ଜନୈକ ଭାରତୀୟ ବନ ସେବା ଅଧିକାରୀଙ୍କ ପରିତ୍ୟକ୍ତା ସ୍ତ୍ରୀ ୯ ଜାନୁଆରୀ ୧୯୯୯ରେ ଧର୍ଷଣର ଶିକାର ହୋଇଥିଲେ ଏବଂ ଏହି ଘଟଣା ତତ୍କାଳୀନ ଓଡ଼ିଶାରେ ରାଜନୈତିକ ହଇଚଇ ସୃଷ୍ଟି କରିଥିଲା । ଏପରିକି, ଉକ୍ତ ଘଟଣାରେ ତତ୍କାଳୀନ ମୁଖ୍ୟମନ୍ତ୍ରୀ ଜାନକୀ ବଲ୍ଲଭ ପଟ୍ଟନାୟକ ଏବଂ ତାଙ୍କ ତଥାକଥିତ ବନ୍ଧୁ ତଥା ପୂର୍ବତନ ମହାଧୀବକ୍ତା ଇନ୍ଦ୍ରଜିତ ରାୟଙ୍କର ପ୍ରଛନ୍ନ ହାତ ଥିବା ଅଭିଯୋଗ ହୋଇଥିଲା । ଫଳରେ ଓଡ଼ିଶାର ତତ୍କାଳୀନ ଶାସକ ଦଳ କଂଗ୍ରେସର ଭାବମୂର୍ତ୍ତୀ ଅକ୍ଷୁର୍ଣ୍ଣ ରଖିବା ଉଦ୍ୟମରେ ମୁଖ୍ୟମନ୍ତ୍ରୀ ଜାନକୀ ବଲ୍ଲଭଙ୍କୁ ତାଙ୍କ ଆସନ ହରାଇବାକୁ ପଡିଲା ଏବଂ ଗିରିଧର ଗମାଙ୍ଗ ଉକ୍ତ ପଦବୀ ଲାଭ କଲେ । ଘଟଣା ସଂପର୍କରେ ଅଭିଯୋଗ ଅନୁଯାୟୀ, ଘଟଣା ଦିନ ଅର୍ଥାତ ୯ ଜାନୁଆରୀ ୧୯୯୯ ଦିନ ଅଞ୍ଜନା ତାଙ୍କର ଜନୈକ ସାମ୍ବାଦିକା ବନ୍ଧୁଙ୍କସହ ଏକ କାର୍‌ରେ ଯାତ୍ରା କରୁଥିଲେ । ଭୁବନେଶ୍ୱର ଉପକଣ୍ଠସ୍ଥ ବାରଙ୍ଗ ନିକଟବର୍ତ୍ତୀ ଏକ ନିକାଞ୍ଚନ ଜାଗାରେ ତିନିଜଣ ଦୁର୍ବୃତ୍ତ ସେମାନଙ୍କ ପଥରୋଧ କରିବା ସହ ବନ୍ଧୁଙ୍କ ସାମନାରେ ଅଞ୍ଜନାକୁ ଗଣଧର୍ଷଣ କରିଥିଲେ । ଏ ଘଟଣା ପ୍ରଘଟ ହେବା ପରେ ପୋଲିସ ୨୬ ଜାନୁଆରୀ ୧୯୯୯ ଦିନ ମାତ୍ର ଦୁଇଜଣକୁ ଗିରଫ କଲା । ଘଟଣାକ୍ରମରେ ଓଡ଼ିଶା ଉଚ୍ଚ ନ୍ୟାୟାଳୟ ଏହାର ତଦନ୍ତ କେନ୍ଦ୍ରୀୟ ତଦନ୍ତକାରି ବ୍ୟୁରୋଦ୍ୱାରା ହେବା ନିମିତ୍ତ ଆଦେଶ ଦେଇଥିଲେ । ଘଟଣାର ମୁଖ୍ୟ ଅଭିଯୁକ୍ତ ବିବେକାନନ୍ଦ ବିଶ୍ୱାଳ ଓରଫ ବିବନ ଘଟଣାର ପ୍ରାୟ ୨୨ ବର୍ଷ ପରେ ୨୧ ଫେବୃଆରୀ ୨୦୨୧ ତାରିଖରେ ମୁମ୍ବାଇର ଲୋନାବଲା ଅଞ୍ଚଳରୁ ଭୁବନେଶ୍ୱର କମିଶନେରେଟ ପୋଲିସଦ୍ୱାରା ଗିରଫ ହେଲା । ମାମଲାର ବିଚାର ଘଟଣା ପୂର୍ବ ଧର୍ଷଣ ଉଦ୍ୟମ ୧୨ ଜୁଲାଇ ୧୯୯୭ରେ, ଅଞ୍ଜନା ମିଶ୍ର ଆନୁଷ୍ଠାନିକ ଭାବେ ମୁଖ୍ୟମନ୍ତ୍ରୀଙ୍କୁ ଚିଠି ଲେଖି ଅଭିଯୋଗ କରିଥିଲେ ଯେ ୧୧ ଜୁଲାଇରେ ତତକାଳୀନ ଆଡ଼ଭୋକେଟ ଜେନେରାଲ ଶ୍ରୀ ଇନ୍ଦ୍ରଜିତ ରାୟ ତାଙ୍କୁ କଟକସ୍ଥିତ ତାଙ୍କ କାର୍ଯ୍ୟାଳୟ-ନିବାସକୁ ନିମନ୍ତ୍ରଣ କରିଥିଲେ, ଏବଂ ତାଙ୍କୁ ଏକ ଗୁପ୍ତ କଲ ପାଇବା ବାହାନାରେ ତାଙ୍କ ଶୋଇବା ଘରକୁ ନେଇଥିଲେ ଏବଂ ତାଙ୍କୁ ବଳାତ୍କାର କରିବାକୁ ଚେଷ୍ଟା କରିଥିଲେ । କୌଣସି କାର୍ଯ୍ୟାନୁଷ୍ଠାନ ଗ୍ରହଣ କରାଯାଇ ନ ଥିବାରୁ ଅନେକ ମହିଳା ସଂଗଠନର ପ୍ରତିନିଧୀମାନେ ମୁଖ୍ୟମନ୍ତ୍ରୀଙ୍କୁ ଭେଟି ଏକ ଆପୋଷ ବୁଝାମଣା କରିବାକୁ ପରାମର୍ଶ ଦେଇଥିଲେ । ଏହାକୁ ଅଞ୍ଜନା ପ୍ରତ୍ୟାଖ୍ୟାନ କରିଥିଲେ । ସେ ୧୯ ଜୁଲାଇ ୧୯୯୭ରେ କଟକସ୍ଥିତ କ୍ୟାଣ୍ଟନମେଣ୍ଟ ପୋଲିସ ଷ୍ଟେସନରେ ପ୍ରଥମ ସୂଚନା ରିପୋର୍ଟ ଦାଖଲ କରିଥିଲେ । ଜନ ଅସନ୍ତୋଷ ପରେ ରାୟଙ୍କୁ ଏହି ପଦ ଛାଡିବାକୁ ପଡିଥିଲା ଏବଂ ସିବିଆଇ ଏହାକୁ ନେଇ ମାମଲା ରୁଜୁ କରିଥିଲା । ତାଙ୍କୁ ବଳାତ୍କାର ଉଦ୍ୟମ ଅଭିଯୋଗରେ ଫେବୃଆରୀ ୨୦୦୦ରେ ସିବିଆଇ ଅଦାଲତ କୋର୍ଟ ରାୟଙ୍କୁ ତିନି ବର୍ଷ କାରାଦଣ୍ଡରେ ଦଣ୍ଡିତ କରିଥିଲେ ।
କବିକଳହଂସ ଗୋପାଳକୃଷ୍ଣ ପଟ୍ଟନାୟକ  (୧୭୮୪ - ୧୮୬୨) ଅଷ୍ଟାଦଶ ଶତାବ୍ଦୀର ଜଣେ ପ୍ରଖ୍ୟାତ ଓଡ଼ିଶୀ ସଙ୍ଗୀତକାର କବି  । ସେ ପ୍ରାଚୀନ ଉତ୍କଳୀୟ ସଙ୍ଗୀତ ଅନୁସରଣରେ ବହୁସଂଖ୍ୟକ ଓଡ଼ିଶୀ ପ୍ରବନ୍ଧ, ଛାନ୍ଦ, ଚଉତିଶା, ଭଜନ ଓ ଜଣାଣ, କୋଇଲି, ଚଉତିଶା ଆଦି ରଚନା କରିଛନ୍ତି ।  'ଉଠିଲୁ ଏଡ଼େ ବେଗି କାହିଁକି ରେ' ,  'ଅନୁସରିତ ପ୍ରଭୋ କାଳଯାକ ଗଲା ସରିତ' ,  'ସଙ୍ଗିନୀରେ ରାସ ରଙ୍ଗିନୀରେ'  ଇତ୍ୟାଦି ଗୋପାଳକୃଷ୍ଣଙ୍କ ଅସଂଖ୍ୟ ଗୀତଗୁଡ଼ିକ ଅଦ୍ୟାବଧି ଓଡ଼ିଶାର ଗ୍ରାମେ ଗ୍ରାମେ ଲୋକମୁଖରେ ଶୁଣାଯାଏ । ତାଙ୍କ କବିତାଗୁଡ଼ିକ ସଂଗୃହିତ ହୋଇ ରଚନାବଳୀ ବା ଗ୍ରନ୍ଥାବଳୀ ଭାବେ ଅନେକବାର ପ୍ରକାଶିତ ହୋଇଛି । ଜୀବନୀ ଗୋପାଳକୃଷ୍ଣ ପଟ୍ଟନାୟକ ୧୭୮୪ ମସିହାରେ ଦକ୍ଷିଣ ଓଡ଼ିଶାର ପ୍ରଧାନ ସଂସ୍କୃତି କେନ୍ଦ୍ର ପାରଳାଖେମୁଣ୍ଡି ସହରରେ ଜନ୍ମଗ୍ରହଣ କରିଥିଲେ । ତାଙ୍କର ପିତାଙ୍କ ନାମ ବନବାସୀ ପଟ୍ଟନାୟକ ଓ ମାତାଙ୍କ ନାମ ଲଳିତା ଦେଈ । ସେ ପ୍ରାୟ କୋଡ଼ିଏ ବର୍ଷ ବୟସରେ ହୀରା ଦେଈଙ୍କ ସହିତ ବିବାହ କରିଥିଲେ । ଗୋପାଳକୃଷ୍ଣ ପ୍ରଥମେ ପାରଳା ମହାରାଜାଙ୍କ ପାଖରେ ପାଞ୍ଜିଆ କରଣ ହିସାବରେ କାମ କରୁଥିଲେ । ପରେ ତାଙ୍କର କବି ପ୍ରତିଭାର ପରିଚୟ ପାଇ ମହାରାଜା ତାଙ୍କୁ ନିଜ ଦରବାରରେ ଏକ ସମ୍ମାନଜନକ ପଦବୀ ପ୍ରଦାନ କରିଥିଲେ । ବଂଶାବଳୀ ଗୋପାକୃଷ୍ଣଙ୍କ ବଂଶାବଳୀ ରଚନାବଳୀ ମୁଦ୍ରଣ ଗୋପାଳକୃଷ୍ଣ ଓଡ଼ିଶାର ପ୍ରସିଦ୍ଧ କବିମାନଙ୍କ ମଧ୍ୟରୁ ଅନ୍ୟତମ ହୋଇଥିବାରୁ ତାଙ୍କର ରଚନାବଳୀ ବହୁ ଗବେଷକଙ୍କଦ୍ୱାରା ସଙ୍ଗୃହୀତ ହୋଇ ଅନେକ ଥର ତାଙ୍କ ରଚନାବଳୀ ବା ଗ୍ରନ୍ଥାବଳୀ ପ୍ରକାଶିତ ହୋଇଛି । ତଳେ ତାହାର ତାଲିକା ଦିଆହୋଇଛି ।
ମଦନଙ୍କ ତଲୱାର, ଯାହା ପରେ ଦି ତଲବାର ଭାବରେ ଜଣାଶୁଣା, ବର୍ଲିନରୁ ପ୍ରକାଶିତ ବିଂଶ ଶତାବ୍ଦୀର ଭାରତୀୟ ଜାତୀୟତାବାଦୀ ସାମୟିକ ପତ୍ରିକା ଅଟେ । ମୂଳତଃ ଏହି ପ୍ରକାଶନ ଭାରତୀୟ ସ୍ୱାଧୀନତା ଆନ୍ଦୋଳନର ଅନ୍ୟତମ ନାୟକ ମଦନ ଲାଲ ଢ଼ିଙ୍ଗରାଙ୍କ ନାମରେ ନାମିତ, ଯାହାଙ୍କୁ ବିଲିୟମ ହଟ କର୍ଜନ ବାୟଲିଙ୍କ ରାଜନୈତିକ ହତ୍ୟା ପାଇଁ ଫାଶୀ ଦିଆଯାଇଥିଲା । ଏହାର ସ୍ଥାପନା ୧୯୦୯ ମସିହାରେ ପ୍ୟାରିସରେ ଭିକାଜୀ କାମାଙ୍କଦ୍ୱାରା କରାଯାଇଥିଲା । ବର୍ଲିନରେ ସମ୍ପାଦକୀୟର ଦାୟିତ୍ୱ ବିରେନ୍ଦ୍ରନାଥ ଚଟ୍ଟୋପାଧ୍ୟାୟଙ୍କ ଉପରେ ରହିଥିଲା । ଏହି ସାପ୍ତାହିକର ଉଦ୍ଦେଶ୍ୟ ଥିଲା; ଜାତୀୟତାବାଦୀ ଅଶାନ୍ତି ସୃଷ୍ଟି କରିବା ଏବଂ ବ୍ରିଟିଶ ଭାରତୀୟ ସେନାର ସିପାହୀଙ୍କ ବିଶ୍ୱସ୍ତତାକୁ ପ୍ରଭାବିତ କରିବା । ପ୍ୟାରିସ ଇଣ୍ଡିଆନ ସୋସାଇଟିଦ୍ୱାରା ପ୍ୟାରିସରୁ ପ୍ରକାଶିତ ବନ୍ଦେ ମାତରମ ପରି ଏହା ମଧ୍ୟ ଇଣ୍ଡିଆନ ସୋସିଓଲୋଜିଷ୍ଟଙ୍କ ବାର୍ତ୍ତା ଜାରି କରିଥିଲା  ଯାହା ପୂର୍ବରୁ ଲଣ୍ଡନରୁ ପ୍ରକାଶିତ ହୋଇଥିଲା ।
ଗଣନାଥ ପ୍ରଧାନ  (୭ ଡିସେମ୍ବର ୧୯୨୪ - ୧୪ ଅକ୍ଟୋବର ୨୦୦୪) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇ ଥର ଏବଂ ଲୋକ ସଭାର ସାଂସଦ ଭାବରେ ଥରେ କାର୍ଯ୍ୟ କରିଥିଲେ । ୧୯୬୧ ଓ ୧୯୭୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ବିଜେପୁର ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୩ୟ ଓ ୬ଷ୍ଠ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ୧୯୭୭ ଭାରତୀୟ ସାଧାରଣ ନିର୍ବାଚନରେ ସେ ସମ୍ବଲପୁର ଲୋକ ସଭା ନିର୍ବାଚନ ମଣ୍ଡଳୀରୁ ୬ଷ୍ଠ ଲୋକ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଗଣନାଥ ପ୍ରଧାନ ୧୯୨୪ ମସିହାର ଡିସେମ୍ବର ୭ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ସଂକୀର୍ତ୍ତନ ପ୍ରଧାନ ଓ ପତ୍ନୀଙ୍କ ନାମ ପାର୍ବତୀ ପ୍ରଧାନ । ରାଜନୈତିକ ଜୀବନ ଗଣନାଥ ପ୍ରଧାନ ଓଡ଼ିଶା ରାଜନୀତିରେ ସମ୍ୟୁକ୍ତ ସୋସିଆଲିଷ୍ଟ ପାର୍ଟିର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇ ଥର ଏବଂ ଭାରତୀୟ ସଂସଦର ତଳ ସଦନ ଲୋକ ସଭାର ସାଂସଦ ଭାବରେ ଥରେ କାର୍ଯ୍ୟ କରିଥିଲେ । ବିଧାନ ସଭା ଓ ଲୋକ ସଭା ସଭ୍ୟ ବିବରଣୀ ମୃତ୍ୟୁ ଗଣନାଥ ପ୍ରଧାନ ୨୦୦୪ ମସିହାର ଅକ୍ଟୋବର ୧୪ ତାରିଖରେ ୭୯ ବର୍ଷ ବୟସରେ ମୃତ୍ୟୁବରଣ କରିଥିଲେ ।
ଅମର ପ୍ରସାଦ ଶତପଥୀ  (ଜନ୍ମ: ୨୫ ଅଗଷ୍ଟ ୧୯୫୫) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି ଏବଂ ପୂର୍ବରୁ ଜନତା ଦଳ ଓ ରାଷ୍ଟ୍ରବାଦୀ କଂଗ୍ରେସ ପାର୍ଟିର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ଅମର ପ୍ରସାଦ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଛଅ ଥର ଏବଂ ଜଣେ ମନ୍ତ୍ରୀ ଭାବରେ କାର୍ଯ୍ୟ କରିଛନ୍ତି । ୧୯୯୦, ୧୯୯୫, ୨୦୦୦, ୨୦୦୯, ୨୦୧୪ ଓ ୨୦୧୯ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ବଡ଼ଚଣା ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧୦ମ, ୧୧ଶ, ୧୨ଶ, ୧୪ଶ, ୧୫ଶ, ୧୬ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ପରିବାର ଓ ଶିକ୍ଷା ଅମର ପ୍ରସାଦ ଶତପଥୀ ୧୯୫୫ ମସିହାର ଅଗଷ୍ଟ ମାସ ୨୫ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଜଗନ୍ନାଥ ଶତପଥୀ ଓ ପତ୍ନୀଙ୍କ ନାମ ଅନୀତା ମିଶ୍ର । ଅମର ପ୍ରସାଦଙ୍କ ଶିକ୍ଷାଗତ ଯୋଗ୍ୟତା କଳାରେ ସ୍ନାତକୋତ୍ତର ଏବଂ ପରେ ସେ ଓକିଲାତି ପଢ଼ିଥିଲେ । ରାଜନୈତିକ ଜୀବନ ଅମର ପ୍ରସାଦ ଶତପଥୀ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ପୂର୍ବରୁ ସେ ଜନତା ଦଳ ଓ ରାଷ୍ଟ୍ରବାଦୀ କଂଗ୍ରେସ ପାର୍ଟିର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି ।
ନିଳୋକ ଉଚ୍ଚ ବିଦ୍ୟାଳୟ ୧୯୭୮ ମସିହାରେ ଭଦ୍ରକ ଜିଲ୍ଲାର ନିଳୋକ ଗ୍ରାମରେ ପ୍ରତିଷ୍ଠା ହୋଇଥିଲା । ଏହି ବିଦ୍ୟାଳୟରେ ନବମ ଓ ଦଶମ ଶ୍ରେଣୀ ରହିଛି । ଅବସ୍ଥିତି ନିଳୋକ ଉଚ୍ଚ ବିଦ୍ୟାଳୟ, ଭଦ୍ରକ ସହରଠାରୁ ୨୭ କିଲୋମିଟର ଦୂର ନିଳୋକ ଗ୍ରାମରେ ଅବସ୍ଥିତ । ବାରିକପୁରରୁ ବନ୍ତ ରାସ୍ତାରେ ଯିବାବେଳେ ବାମ ପାର୍ଶ୍ୱରେ ଅବସ୍ଥିତ । ଇତିହାସ ଏହି ବିଦ୍ୟାଳୟଟି ୧୯୭୮ ମସିହାରେ ବବାଜୀ ଚରଣ ମହାନ୍ତିଙ୍କଦ୍ୱାରା ତିଆରି ହୋଇଥିଲା । ପ୍ରଥମେ ଶିକ୍ଷାଦାନ ବାବାଜୀ ଚରଣ ସଂସ୍କୃତ ବିଦ୍ୟାଳୟରେ ହେଉଥିଲା, ପରବର୍ତ୍ତୀ ସମୟରେ ନିଜ ଗୃହ ନିର୍ମାଣ କରି ଶିକ୍ଷାଦାନ କରାଯାଇଥିଲା । ପରେ ପରେ ସରକାରୀ ଅନୁଦାନରେ ପକ୍କାଗୃହ ନିର୍ମାଣ କରାଯାଇଛି । ଉଚ୍ଚବିଦ୍ୟାଳୟ ହେଉଛି ଏମିତି ଏକ ସ୍ଥାନ, ଯେଉଁଠି ପିଲାମାନଙ୍କୁ ସୁନ୍ଦର କରି ଗଢ଼ିତୋଳିବାର ଏକ ସୁଯୋଗ ରହିଛି । ଏବେ ଉଚ୍ଚବିଦ୍ୟାଳୟରେ ମଧ୍ୟ କମ୍ପ୍ୟୁଟର ଶିକ୍ଷା ଆରମ୍ଭ ହେଲାଣି । ବନ୍ତ ବ୍ଲକରେ ଏହା ହେଉଛି ଏକ ପ୍ରତିଷ୍ଠିତ ବିଦ୍ୟାଳୟ । ସମସ୍ତ କ୍ଷେତ୍ରରେ ନିଜର ସଫଳତା ବଜାଇ ରଖିଛି । ବିଷୟ ଏହି ବିଦ୍ୟାଳୟରେ ୩ଟି ଶ୍ରେଣୀ ୮ମ, ୯ମ ଓ ୧୦ମ ଅଛି । ପ୍ରତ୍ୟେକ ଶ୍ରେଣୀରେ ୨୫୦ରୁ ଉର୍ଦ୍ଧ୍ୱ ପିଲା ଅଛନ୍ତି । ପ୍ରତ୍ୟେକ ବର୍ଷ ମାଟ୍ରିକ ପରୀକ୍ଷାରେ ଛାତ୍ରଛାତ୍ରୀମାନେ ଭଲ ଫଳାଫଳ କରିଥାନ୍ତି ।
ଶଇବ ସୁଶୀଳ କୁମାର ହାଁସଦା ଜଣେ ଓଡ଼ିଆ ରାଜନୀତିଜ୍ଞ । ସୁଶୀଳ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୨୦୧୪ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ରାଇରଙ୍ଗପୁର ବିଧାନ ସଭା ନିର୍ବାଚନ ମଣ୍ଡଳୀରୁ ୧୫ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ। ରାଜନୈତିକ ଜୀବନ ଶଇବ ସୁଶୀଳ କୁମାର ହାଁସଦା ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି ।
ଶ୍ରୀ ଅରବିନ୍ଦ  ବଙ୍ଗାଳୀ -         -   ହେଉଛନ୍ତି ଏକାଧାରରେ ଜଣେ ଯୋଗୀ, ଗୁରୁ, କ୍ରାନ୍ତିକାରୀ, ସ୍ୱାଧୀନତା ସଂଗ୍ରାମୀ, ଦାର୍ଶନିକ ତଥା କବି । ସେ ୧୫ ଅଗଷ୍ଟ ୧୮୭୨ ମସିହାରେ ଇଂରେଜ ଶାସନାଧୀନ ଭାରତର କଲିକତା ନଗରରେ ଭୂମିଷ୍ଠ ହୋଇଥିଲେ । ମାନବ ଜାତିର ପୂର୍ଣାଙ୍ଗ ଅଭ୍ୟୁଦୟ ସମ୍ବନ୍ଧରେ ନିଜର ଦର୍ଶନ ବିକଶିତ ହେବା ଆଗରୁ ସେ ଭାରତୀୟ ସ୍ୱାଧୀନତା ସଂଗ୍ରାମରେ ଯୋଗଦାନ କରି ସେ ଜଣେ ମହାନ ନେତା ହିସାବରେ ପରିଚିତ ହୋଇ ଅଛନ୍ତି। ସେ ସଶସ୍ତ୍ର ସଂଗ୍ରାମରେ ବିଶ୍ୱାସୀ ଥିଲେ । ଶ୍ରୀ ଅରବିନ୍ଦଙ୍କ ଦର୍ଶନର ମୂଳ ତତ୍ତ୍ୱ ହେଉଛି ସାଧାରଣ ମାନବ ଜୀବନକୁ ଦିବ୍ୟ ଜୀବନରେ ରୂପାନ୍ତରଣ କରିବା । ସେ କହିଛନ୍ତି,  ମଣିଷ ହେଉଛି ଏକ ବିକାଶୋନ୍ମୁଖୀ ସତ୍ତା। ସେ ପୂର୍ଣ ବିକଶିତ ନୁହେଁ। ମାନସରୁ ଅତିମାନସ ପର୍ଯ୍ୟନ୍ତ ବିକାଶ ହେଉଛି ବିଶ୍ୱ ଚେତନା ଉତ୍ତରଣର ପରବର୍ତ୍ତୀ ମାଇଲ ଖୁଣ୍ଟ । ଆଉ ଏହା ଅତି ଆବଶ୍ୟକ କାରଣ ଏହା ହେଉଛି ଅନ୍ତରାତ୍ମାର ମୂଳ ଉଦ୍ଦେଶ୍ୟ ଓ ନୈସର୍ଗିକ ନିୟମ। ଏହିପରି ଭାବରେ ଶ୍ରୀ ଅରବିନ୍ଦ  ମୁକ୍ତି କୁ ଏକ ଭିନ୍ନ ରୂପରେ ପ୍ରତି ପାଦନ କରିଛନ୍ତି, ଯାହା ବୈୟକ୍ତିକ ନୁହେଁ ବରଂ ସାମଗ୍ରିକ, ସମ୍ପୂର୍ଣ୍ଣ ମାନବ ସମାଜର ଉତ୍ତରଣରେ ବିଶ୍ୱାସୀ। ପ୍ରାଚ୍ୟ ଓ ପାଶ୍ଚାତ୍ୟ ଦର୍ଶନ, ଧର୍ମ, ସାହିତ୍ୟ ଓ ମନୋବିଜ୍ଞାନର ସମନ୍ୱୟ ଶ୍ରୀ ଅରବିନ୍ଦଙ୍କ ଲେଖାରେ ଦେଖିବାକୁ ମିଳେ। ଶ୍ରୀ ଅରବିନ୍ଦଙ୍କ କୃତି ଭିତରେ ଦର୍ଶନ, କାବ୍ୟ, ବେଦ, ଉପନିଷଦ ଏବଂ ଗୀତା ଆଦିର ଅନୁବାଦ ଓ ଟୀକା, ନାଟକ, ସାମାଜିକ, ରାଜନୈତିକ ଓ ଐତିହାସିକ ସମାଲୋଚନା, ଆଧ୍ୟାତ୍ମିକ ଲେଖା, ପତ୍ର ପତ୍ରିକା ଓ ପତ୍ରାବଳୀ ଆଦି ଅନ୍ତର୍ଭୁକ୍ତ। ତାଙ୍କର ସାହିତ୍ୟିକ ସୃଷ୍ଟି ଦର୍ଶନ, କାବ୍ୟ ଓ ନାଟକୀୟତାରେ ଏକ ମଧୁର ସମନ୍ୱୟରେ ସୁଗଠିତ ଯାହା କିଞ୍ଚିତ୍ ଜଟିଳ, ଓ ସହଜରେ ବୋଧଗମ୍ୟ ନୁହେଁ। ତାଙ୍କର କତିପୟ ରଚନା ବଳି ନିମ୍ନରେ ପ୍ରଦତ୍ତ ହେଲା।
ଡାଲଟନ୍‌ଗଞ୍ଜ ଏକ ଭାରତୀୟ ପୌରପାଳିକା   ଅଟେ । ଏହା ଝାଡ଼ଖଣ୍ଡର ପଲମୁ ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଡାଲଟନ୍‌ଗଞ୍ଜ ସହରର ମୋଟ ଜନସଂଖ୍ୟା ୭୧୩୦୭ ଅଟେ । ସେଥି ମଧ୍ୟରୁ ୫୩.୧୮% ଜଣ ପରୁଷ ହୋଇଥିବା ବେଳେ ୪୬.୮୨% ଜଣ ନାରୀ ଅଟନ୍ତି । ଡାଲଟନ୍‌ଗଞ୍ଜର ସାକ୍ଷରତା ହାର ୭୫.୭୯% ଅଟେ । ଏହା ଜାତୀୟ ହାରଠାରୁ ୧୦.୯୫% ପ୍ରତିଶତ କମ ଅଟେ । ସେଥିରୁ ୪୨.୮୫% ପ୍ରତିଶତ ପୁରୁଷ ଓ ୩୨.୯୪% ନାରୀ ଅଟନ୍ତି । ୧୨.୫୩% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ଓଡ଼ିଆ, ହିନ୍ଦୀ ଡାଲଟନ୍‌ଗଞ୍ଜର ସରକାରୀ ଭାଷା ଅଟେ । ପାଣିପାଗ ପ୍ରାୟତଃ ଭାରତୀୟ ସହର ଗୁଡ଼ିକ ଗ୍ରୀଷ୍ମ ମଣ୍ଡଳୀୟ ହୋଇଥାନ୍ତି । ଡାଲଟନ୍‌ଗଞ୍ଜରେ ବାର୍ଷିକ ସର୍ବାଧିକ ହାରାହାରି ତାପମାତ୍ରା ୩୨.୪ ଡିଗ୍ରୀ ସେଣ୍ଟିଗ୍ରେଡ ଅନୁଭୂତ ହେଉଥିବା ବେଳେ ସର୍ବନିମ୍ନ ହାରାହାରି ତାପମାତ୍ରା ୧୮.୮ ଡିଗ୍ରୀ ସେଣ୍ଟିଗ୍ରେଡ ଅଟେ । ଏଠାରେ ବାର୍ଷିକ ହାରାହାରି ବୃଷ୍ଟିପାତ ୧୧୬୫.୫ / ହୋଇଥାଏ ।
କୁଜେନ୍ଦ୍ରି ଓଡ଼ିଶାର ରାୟଗଡ଼ା ଜିଲ୍ଲାରେ ଅବସ୍ଥିତ ଏକ ଗ୍ରାମ । ଭୂଦାନ ଆନ୍ଦୋଳନ ଈତିହାସରେ କୁଜେନ୍ଦ୍ରିର ଏକ ବିଶେଷ ସ୍ଥାନ ରହିଛି । ଆଚାର୍ଯ୍ୟ ବିନୋବା ଭାବେ ଏକ ପଦଯାତ୍ରାରେ ଏଠାରେ ୮ ମାର୍ଚ୍ଚ ୧୯୫୨ରେ ପହଞ୍ଚି ସେ ଅଞ୍ଚଳରେ ଭୂଦାନ ଆନ୍ଦୋଳନକୁ ସଫଳ କରିଥିଲେ । ଭୂଗୋଳ କୁଜେନ୍ଦ୍ରିର ଭୌଗୋଳିକ ଅବସ୍ଥିତି ହେଉଛି ଦ୍ରା: ୧୯  ୦୭  ୪୭  ଏବଂ ଅ:୮୩  ୪୬  ୧୧  । ଏହି ଗ୍ରାମ ଜିଲ୍ଲା ସଦର ମହକୁମା ରାୟଗଡ଼ାଠାରୁ ୪୩ କି.ମି ପୂର୍ବଦିଗକୁ ଅବସ୍ଥିତ । ୨୦୧୧ ଜନଗଣନା ଅନୁସାରେ ଏହାର ମୋଟ ଲୋକସଂଖ୍ୟା ୩୧୦୮ । ତନ୍ମଧ୍ୟରୁ ୧୫୯୪ ପୁରୁଷ ଏବଂ ୧୫୧୪ ମହିଳା । ଇତିହାସ ଏହା ଏକ ଆଦିବାସୀ ବହୁଳ ଗ୍ରାମ । ଏଠାରେ ୧୯୪୯ ମସିହାରୁ ଆଦିବାସୀ ମଙ୍ଗଳ ବିଭାଗର ଏକ ସରକାରୀ ହାଇସ୍କୁଲ ପ୍ରତିଷ୍ଠିତ । ପ୍ରଖ୍ୟାତ ଗାନ୍ଧିବାଦୀ ନେତା ଶ୍ରୀ ବିଶ୍ୱନାଥ ପଟ୍ଟନାୟକ ୧୯୪୦ ମସିହାରୁ ଆସି ଏଠାରେ ଆଦିବାସିମାନଙ୍କର ଉନ୍ନତି ନିମନ୍ତେ କାର୍ଯ୍ୟ କରିଥିଲେ । ପର୍ଯ୍ୟଟନ ଏହି ଗ୍ରାମଟି ସବୁଜ ବନାନୀ ତଥା ପ୍ରାକୃତିକ ପରିବେଶ ମଧ୍ୟରେ ଘେରି ରହିଛି । ଅତଏବ ଗ୍ରାମ ଆଖପାଖରେ ପିକ୍‌ନିକ୍‌ କରିବାଭଳି ଜାଗାର ଅଭାବ ନାହିଁ । ଆଦିବାସୀ ସ୍ୱାଧୀନତା ସଂଗ୍ରାମୀ ନେତ୍ରୀ ସନ୍ଧି ଶବରଙ୍କ ଜନ୍ମସ୍ଥାନ ଭାବରେ ଏହାର ଖ୍ୟାତି ରହିଛି ।
ମାଲକାନଗିରି ଜିଲ୍ଲା, ଓଡ଼ିଶାର ଦକ୍ଷିଣରେ ଥିବା ଏକ ପ୍ରଶାସନିକ ଜିଲ୍ଲା । ମାଲକାନଗିରି ସହର ଏହି ଜିଲ୍ଲାର ପ୍ରଶାସନିକ ମୁଖ୍ୟ ସହର । ଇତିହାସ ୧୯୯୨ମସିହା ଅକ୍ଟୋବର ୨ତାରିଖ ଦିନ ମାଲକାନଗିରି କୋରାପୁଟ ଜିଲ୍ଲାରୁ ଅଲଗା ହୋଇ ଏକ ନୂଆ ଜିଲ୍ଲାର ପରିଚୟ ପାଇଥିଲା୤ ଭୂଗୋଳ ଓଡ଼ିଶାର ଦକ୍ଷିଣଭାଗରେ ଅବସ୍ଥିତ ମାଲକାନଗିରି ଜିଲ୍ଲାର ଆୟତନ ୫,୭୯୧ ବର୍ଗ କିମି୤ ଅବସ୍ଥିତି ପୂର୍ବରେ : କୋରାପୁଟ ଜିଲ୍ଲା ଓ ଆନ୍ଧ୍ର ପ୍ରଦେଶ ରାଜ୍ୟ ପଶ୍ଚିମରେ: ଛତିଶଗଡ଼ ରାଜ୍ୟ ଉତ୍ତରରେ : କୋରାପୁଟ ଜିଲ୍ଲା ଦକ୍ଷିଣରେ: ଆନ୍ଧ୍ର ପ୍ରଦେଶ ରାଜ୍ୟ ଅଛି୤ ଜନସଂଖ୍ୟା ୨୦୧୧ ଜନଗଣନା ଅନୁସାରେ, ମାଲକାନଗିରି ଜିଲ୍ଲାର ଲୋକସଂଖ୍ୟା ୬,୧୨,୭୨୭
ଓରିଟାଭାନସିନ  (ଇଂରାଜୀ ଭାଷାରେ ), ଅନ୍ୟମାନଙ୍କ ମଧ୍ୟରେ ଅର୍ବାକ୍ଟିଭ୍ ଏକ ବିକ୍ରୟ ନାମ, ହେଉଛି ଏକ ଆଣ୍ଟିବାୟୋଟିକ୍ ଯାହା ଚର୍ମ ଏବଂ ଚର୍ମରୁ ତିଆରି ପଦାର୍ଥମାନଙ୍କର ସଂକ୍ରମଣ ଯେପରିକି ସେଲ୍ୟୁଲାଇଟିସ୍ ଏବଂ ଚର୍ମରେ ହେଉଥିବା ପୁଞ୍ଜିତ ପୂଜ ଭଳି ରୋଗମାନଙ୍କର ଚିକିତ୍ସା ପାଇଁ ବ୍ୟବହୃତ ହୁଏ  । ଏହା ମେଥିଲିନ ରେଜିଷ୍ଟାଣ୍ଟ ବା ଏମଆରଏସଏ   ବିରୋଧରେ ମଧ୍ୟ ପ୍ରଭାବଶାଳୀ ହୁଏ । ଏହା ଏକ ଶିରାରେ ଇଞ୍ଜେକସନ ଆକାରରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ତରଳ ଝାଡ଼ା, ଅଇ।, ମୁଣ୍ଡ ବୁଲାଇବା, ମୁଣ୍ଡବିନ୍ଧା, ଗଲୁ, ଜ୍ୱର ଏବଂ ଯକୃତ ସମସ୍ୟା ହୋଇପାରେ । ଗର୍ଭାବସ୍ଥାରେ ସୁରକ୍ଷା ଅସ୍ପଷ୍ଟ ଅଟେ । ଏହା ଏକ ଗ୍ଲାଇକୋପେପ୍ଟାଇଡ୍, ବିଶେଷ ଭାବରେ ଏକ ଲାଇପୋଗ୍ଲାଇକୋପେପ୍ଟାଇଡ ଏବଂ ଭାନକୋମାଇସିନ ସହିତ ସମତୁଲ । ବ୍ୟାକ୍ଟେରିଆକୁ ସେମାନଙ୍କର ନିଜସ୍ୱ କୋଷ କାନ୍ଥ ତିଆରିକୁ ପ୍ରତିରୋଧ କରି ଏହା କାର୍ଯ୍ୟକ୍ଷମ ହୁଏ । ୨୦୧୪ ରେ ଯୁକ୍ତରାଷ୍ଟ୍ରରେ ଏବଂ ୨୦୧୫ରେ ୟୁରୋପରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଓରିଟାଭାନସିନ ଅନୁମୋଦିତ ହୋଇଥିଲା । ଯୁକ୍ତରାଷ୍ଟ୍ରରେ ଚିକିତ୍ସାର ଏକ ଅନୁକ୍ରମର ଖର୍ଚ୍ଚ ପ୍ରାୟ ୩୦୦୦ ଡଲାର ଅଟେ । ଏହା ୨୦୨୧ ସୁଦ୍ଧା ଯୁକ୍ତରାଜ୍ୟ କିମ୍ବା ୟୁରୋପରେ ବ୍ୟବସାୟିକ ଭାବରେ ଉପଲବ୍ଧ ନୁହେଁ ।
ରଥ ଯାତ୍ରା ବେଳେ ଜଗନ୍ନାଥ, ବଳଭଦ୍ର ଓ ସୁଭଦ୍ରା ଗୁଣ୍ଡିଚା ଘରକୁ ଗଲେ ସେହି ବଡ଼ଦେଉଳକୁ ଜଗି ରହୁଥିବା କଳ୍ପିତ ଭୂତ ବାବନା ଭୂତ ନାମରେ ଜଣା ।
ବିଶ୍ୱନାଥ ଖୁଣ୍ଟିଆ ଜଣେ ଓଡ଼ିଆ-ଭାଷୀ କବି ଥିଲେ । ସେ ମଧ୍ୟଯୁଗର ଓଡ଼ିଆ କବିମାନଙ୍କ ମଧ୍ୟରେ ଅନ୍ୟତମ । ସେ ଅଷ୍ଟାଦଶ ଶତକରେ ଜନ୍ମଗ୍ରହଣ କରିଥିଲେ । ତାଙ୍କର ବାସସ୍ଥାନ ଥିଲା ପୁରୀ । ତାଙ୍କ ରଚିତ କାବ୍ୟ  "ବିଚିତ୍ର ରାମାୟଣ"  ଦକ୍ଷିଣ ଓଡି଼ଶାରେ ଖୁବ୍ ଲୋକପ୍ରିୟ  ସରଳ ଓ ଶାବଲୀଳ ଭାଷାରେ ରାମାୟଣର କଥାବସ୍ତୁ ରଚିତ କରି ସେ ଏହାକୁ ଜନସାଧରଣଙ୍କ ମଧ୍ୟରେ ଲୋକପ୍ରିୟ କରାଇଥିଲେ ।
ଟ୍ରାଇଆମସିନୋଲୋନ ହେଉଛି ଏକ ଗ୍ଲୁକୋକର୍ଟିକଏଡ ଯାହା କେତେକ ଚର୍ମ ରୋଗ, ଆଲର୍ଜି ଏବଂ ରିଉମାଟିକ ରୋଗର ଚିକିତ୍ସା ପାଇଁ ବ୍ୟବହୃତ ହୁଏ  ଆଜ୍‌ମା ଏବଂ ସିଓପିଡିର ଅବନତିକୁ ରୋକିବା ପାଇଁ ଏହା ମଧ୍ୟ ବ୍ୟବହୃତ ହୁଏ  ଏହାକୁ ପାଟିରେ, ଆଘ୍ରାଣ ଜରିଆରେ ଓ ମାଂସପେଶୀରେ ଇଞ୍ଜେକସନ ଆକାରରେ ଦିଆଯାଇପାରେ  ସାଧାରଣ‌ତଃ ଦୀର୍ଘକାଳୀନ ବ୍ୟବହାର ଯୋଗୁ ପାର୍ଶ୍ୱ ପ୍ରତିକ୍ରିୟାରେ ଓଷ୍ଟିଓପୋରୋସିସ୍, ମୋତିଆବିନ୍ଦୁ, ଥ୍ରସ ଏବଂ ମାଂସପେଶୀ ଦୁର୍ବଳତା ହୋଇପାରେ । ଗମ୍ଭୀର ପାର୍ଶ୍ୱ ପ୍ରତିକ୍ରିୟାରେ ସାଇକୋସିସ୍, ସଂକ୍ରମଣର ଆଶଙ୍କା, ଆଡ୍ରେନାଲ୍ ଅଭାବ ଏବଂ ବ୍ରୋଙ୍କୋସ୍ପାଜ୍ମ ହୋଇପାରେ  ଗର୍ଭାବସ୍ଥାରେ ବ୍ୟବହାର ସାଧାରଣତଃ ନିରାପଦ । ଏହା ପ୍ରଦାହ ଏବଂ ପ୍ରତିରକ୍ଷା ପ୍ରଣାଳୀର କାର୍ଯ୍ୟକଳାପକୁ ହ୍ରାସ କରି କାର୍ଯ୍ୟକ୍ଷମ ହୁଏ  ୧୯୫୬ରେ ଟ୍ରାୟାମସିନୋଲୋନ ପେଟେଣ୍ଟ ହୋଇଥିଲା ଏବଂ ୧୯୫୮ରେ ଚିକିତ୍ସା ବ୍ୟବହାରରେ ଆସିଥିଲା  ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ  ଯୁକ୍ତରାଷ୍ଟ୍ରରେ କ୍ରିମ ପାଇଁ ଗ୍ରାମ ପିଛା ହୋଲସେଲ ମୂଲ୍ୟ ପ୍ରାୟ ୦.୦୬ ଆମେରିକୀୟ ଡଲାର ଅଟେ  ୨୦୧୭ରେ ଏହା ଯୁକ୍ତରାଷ୍ଟ୍ରରେ ୧୦୩ତମ ସାଧାରଣ ପ୍ରେସକ୍ରିପସନ୍ ଔଷଧ ଥିଲା, ଯେଉଁଥିରେ ସାତ ଲକ୍ଷରୁ ଅଧିକ ପ୍ରେସକ୍ରିପସନ୍ ରହିଥିଲା
ନୀଳିମା ଆଜୀମ  (ଜନ୍ମ: ୨ ଡିସେମ୍ବର ୧୯୫୮) ଜଣେ ଭାରତୀୟ ଅଭିନେତ୍ରୀ, ଶାସ୍ତ୍ରୀୟ ନୃତ୍ୟଶିଳ୍ପୀ, ଲେଖିକା ଓ ଅଭିନେତା ସାହିଦ କପୁର ଓ ଇଶାନ୍ ଖଟ୍ଟରଙ୍କ ମାଆ  । ସେ ଭାରତରେ ଦୂରଦର୍ଶନ ଧାରାବାହିକରେ ଅଭିନୟ ପାଇଁ ଜଣାଶୁଣା । ପ୍ରାରମ୍ଭିକ ଜୀବନ ନୀଳିମା ଆଜୀମଙ୍କ ବାପା ଅନୱର ଆଜୀମ ବିହାରର ଜଣେ ସାମ୍ବାଦିକ ତଥା ଉର୍ଦ୍ଦୁ ଲେଖକ ଓ ତାଙ୍କ ମାଆ ଖଦିଜା । ଆଜୀମ ଭାରତୀୟ ଶାସ୍ତ୍ରୀୟ ନୃତ୍ୟ କଥକ ଶୈଳୀ ଅଧ୍ୟୟକରିଥିଲେ । ଏହା ବ୍ୟତୀତ ସେ ବିରଜୁ ମହାରାଜ ଏବଂ ମୁନ୍ନା ଶୁକ୍ଳା ଅଧୀନରେ ତାଲିମ ନେଇଥିଲେ । କ୍ଯ଼ାରିଯ଼ର ଆଜିମ ଉଭଯ଼ ହିନ୍ଦୀ ଭାଷାର ଚଳଚ୍ଚିତ୍ର ଏବଂ ଟେଲିଭିଜନ ଧାରାବାହିକରେ ଅଭିନଯ଼ କରନ୍ତି, ସେ ଅନେକ ଐତିହାସିକ ଏବଂ ଡ୍ରାମା ଚଳଚ୍ଚିତ୍ର, ଫିର୍ ୱାହି ତାଲାଶ, ଆମ୍ରପାଲି, ଦି ସ୍ୱାର୍ଡ ଅଫ୍ ଟିପୁ ସୁଲତାନ ଏବଂ ଜୁନୁନ ମଧ୍ଯ଼ ଅଭିନଯ଼ କରିଥିଲେ। ୨୦୧୪ରେ ସେ ମୁମ୍ବାଇର ଭାରତୀଯ଼ ବିଦ୍ଯ଼ା ଭବନ କ୍ଯ଼ାମ୍ପସରେ ବିର୍ଜୁ ମହାରାଜ କଳାଶ୍ରମଦ୍ୱାରା ଆଯ଼ୋଜିତ ପଞ୍ଚତତ୍ତ୍ୱ ବାର୍ଷିକ କଥକ ଉତ୍ସବରେ ଅଭିନଯ଼ କରିଥିଲେ । ସେ ହିନ୍ଦୀ ଚଳଚ୍ଚିତ୍ର  'ସଡ଼କ' ରେ ଦୀପକ ତିଜୋରିଙ୍କ ବିପକ୍ଷରେ ମଧ୍ଯ଼ କାମ କରିଥିଲେ। ବ୍ଯ଼କ୍ତିଗତ ଜୀବନ. ସେ ୧୯୭୯ ମସିହାରେ ପଙ୍କଜ କପୁର ବିବାହ କରିଥିଲେ, କିନ୍ତୁ ପରେ ସେମାନେ ଛାଡପତ୍ର ଦେଇଥିଲେ। ତାଙ୍କ ପୁଅ ସାହିଦ୍ କପୁର ଜଣେ ବଲିଉଡ ଅଭିନେତା । ପରେ ସେ ରାଜେଶ ଖଟ୍ଟର ବିବାହ କରିଥିଲେ ଏବଂ ତାଙ୍କର ଏକ ପୁଅ ଇଶାନ୍ ଖଟ୍ଟର୍ ଥିଲେ ଯିଏ ଜଣେ ବଲିଉଡ ଅଭିନେତା ମଧ୍ଯ଼ ।
ଗଙ୍ଗାଧର ଜାତୀୟ ସମ୍ମାନ ହେଉଛି ଏକ ସାହିତ୍ୟ ସମ୍ମାନ ଯାହାକି ସମ୍ବଲପୁର ବିଶ୍ୱବିଦ୍ୟାଳୟଦ୍ୱାରା ପ୍ରଦାନ କରାଯାଇଥାଏ । ଏହାର ନାମ ଗଙ୍ଗାଧର ମେହେରଙ୍କ ନାମରେ ନାମିତ ହୋଇଛି । ୧୯୯୧ ମସିହାରେ ଅଲି ସର୍ଦ୍ଦାର ଜାଫ୍ରିଙ୍କୁ ପ୍ରଥମଥର ପାଇଁ ଏହି ପୁରସ୍କାର ପ୍ରଦାନ କରାଯାଇଥିଲା । ଇତିହାସ ଏହି ପୁରସ୍କାର ପ୍ରଥମେ ୧୯୯୧ ମସିହାରେ ଦିଆଯାଇଥିଲା କିନ୍ତୁ ୧୯୮୯ ମସିହାରେ ଏହି ପୁରସ୍କାର ପ୍ରଦାନର ପ୍ରକ୍ରିୟା ଆରମ୍ଭ ହୋଇଥିଲା । ପ୍ରଣାଳୀ ଏହି ପୁରସ୍କାର ପ୍ରତ୍ୟେକ ବର୍ଷ ପ୍ରଦାନ କରାଯାଇଥାଏ । ଗୋଟିଏ ବର୍ଷର ପୁରସ୍କାର ପାଇଁ ଏହାର ଦୁଇ ବର୍ଷ ପରେ ଏହା ପ୍ରଦାନ କରାଯାଇଥାଏ । ପ୍ରତ୍ୟେକ ବର୍ଷ ଜାନୁଆରୀ ମାସରେ ସମ୍ବଲପୁର ବିଶ୍ୱବିଦ୍ୟାଳୟର ପ୍ରତିଷ୍ଠା ଦିବସ ଅବସରରେ ଏହି ପୁରସ୍କାର ପ୍ରଦାନ କରାଯାଇଥାଏ । ଏହି ପୁରସ୍କାର ପାଇଁ ନଗଦ ୫୦ ହଜାର ଟଙ୍କା, ଉତ୍ତରୀୟ, ମାନପତ୍ର, ଫଳକ ଏବଂ ଗଙ୍ଗାଧର ମେହେରଙ୍କ କବିତାର ଇଂରାଜୀ ଅନୁବାଦ ସଂକଳନ ପୁସ୍ତକଟିଏ ପ୍ରଦାନ କରାଯାଇଥାଏ ।
ବିଜୟିନୀ ଶତପଥୀ, ଜଣେ ଓଡ଼ିଶୀ ନୃତ୍ୟଶିଳ୍ପୀ ଓ ଗୁରୁ ଅଟନ୍ତି । ଓଡ଼ିଶୀ ନୃତ୍ୟରେ ଉତ୍କର୍ଷତା ପାଇଁ ୨୦୦୬ ମସିହାରେ ତାଙ୍କୁ କେନ୍ଦ୍ର ସଙ୍ଗୀତ ନାଟକ ଏକାଡ଼େମୀ ତରଫରୁ ଉସ୍ତାଦ ବିସମିହ୍ଲା ଖାନ ଯୁବ ପୁରସ୍କାର ପ୍ରଦାନ କରାଯାଇଥିଲା । ସେ ମାହାରୀ ସମ୍ମାନ ମଧ୍ୟ ଲାଭ କରିଛନ୍ତି । ବିଜୟିନୀ, ଭୁବନେଶ୍ୱରର ଓଡ଼ିଶା ନୃତ୍ୟ ଏକାଡ଼େମୀରେ ନୃତ୍ୟ ଶିକ୍ଷା ଲାଭ କରିଥିଲେ । ଉତ୍କଳ ବିଶ୍ୱବିଦ୍ୟାଳୟରୁ ଶିକ୍ଷାରେ ସ୍ନାତକ ଶିକ୍ଷା ହାସଲ କରିବା ପରେ, ସେ ବେଙ୍ଗାଳୁରୁର ନୃତ୍ୟଗ୍ରାମ ଅନୁଷ୍ଠାନରେ ରହି ଅଧିକ ନୃତ୍ୟ ଶିକ୍ଷାଲାଭ କରିଥିଲେ । ସେଠାରେ ସେ କ୍ରମେ ମୁଖ୍ୟ ଓଡ଼ିଶୀ ନର୍ତ୍ତକୀ ଭୂମିକା ଗ୍ରହଣ କରିଥିଲେ । ସେଠାରେ ସୁରୂପା ସେନଙ୍କ ସହ ତାଙ୍କର ଯୁଗଳବନ୍ଦୀ ଏକ ସଫଳ ନୃତ୍ୟ ନିର୍ଦ୍ଦେଶିକା ଓ ନର୍ତ୍ତକୀର ଯୋଡ଼ି ଭାବରେ ପ୍ରମାଣିତ ହୋଇଥିଲା ଓ ସେମାନେ ୨୫ ବର୍ଷ ଧରି ଏକାଠି ନୃତ୍ୟ ପରିବେଷଣ କରିଥିଲେ । ଉଭୟ ବିଜୟିନୀ ଓ ସୁରୂପା ନୃତ୍ୟଗ୍ରାମ ଅନୁଷ୍ଠାନର ନିର୍ଦ୍ଦେଶକ ପଦବୀ ମଣ୍ଡନ କରିବା ସହିତ ଓଡ଼ିଶୀ ନୃତ୍ୟ ଶିକ୍ଷା ଦେଉଥିଲେ । ପରେ ବିଜୟିନୀ ନୃତ୍ୟଗ୍ରାମ ଅନୁଷ୍ଠାନରୁ ଅଲଗା ହୋଇ, ନିଜର ଏକକ ନୃତ୍ୟ ପରିବେଷଣ କରିବାକୁ ଆରମ୍ଭ କରିଥିଲେ । ବିଜୟିନୀ, ଫଟୋଗ୍ରାଫର ମହେଶ ଭଟ୍ଟଙ୍କୁ ବିବାହ କରିଛନ୍ତି ।
ଟେମସିରୋଲିମସ  (ଇଂରାଜୀ ଭାଷାରେ ), ଟୋରିସେଲମ୍ ନାମକ ଏହାର ବିକ୍ରୟ ନାମ, ହେଉଛି ଏକ ଔଷଧ ଯାହା ବୃକ୍‌କୀୟ ଜୀବକୋଷ କର୍କଟ  (ଆରସିସି) ଏବଂ ମ୍ୟାଣ୍ଟଲ ଜୀବକୋଷ ଲିମ୍ଫୋମା ରୋଗମାନଙ୍କର ଚିକିତ୍ସା ପାଇଁ ବ୍ୟବହୃତ ହୁଏ  । ଏହା ଏକ ଶିରାରେ ଧୀରେ ଧୀରେ ଇଞ୍ଜେକସନ ଆକାରରେ ଦିଆଯାଏ । ଏହା ସାଧାରଣତଃଡାଇଫେନହାଇଡ୍ରାମିନ ଭଳି ଏକ ଆଣ୍ଟିହିଷ୍ଟାମିନ ସ‌ହିତ ବ୍ୟବହୃତ ହୁଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ନିମୋନିଆ, ନିମ୍ନ ପ୍ଲାଟେଲେଟ୍ ସ୍ତର, ନିମ୍ନ ଲାଲ ରକ୍ତ କଣିକା, ଉଚ୍ଚ ରକ୍ତ ଶର୍କରା, ନିଶ୍ୱାସ ନେବାରେ ଅସୁବିଧା, ବାନ୍ତି, ଦାଗ, ଫୁଲା, ଥକାପଣ ଏବଂ ଜ୍ୱର ହୋଇପାରେ । ଗମ୍ଭୀର ପାର୍ଶ୍ୱ ପ୍ରତିକ୍ରିୟାରେ ଆଲର୍ଜି, ଫୁସଫୁସ ଏମ୍ବୋଲିଜ୍ମ୍ ଏବଂ ଉଚ୍ଚ ରକ୍ତ ଚର୍ବି ସ୍ତର ହୋଇପାରେ । ଏହା ଶରୀରରେ ସାଇରୋଲିମସରେ ପରିଣତ ହୁଏ; ଯାହା ଏମଟୋର   ପ୍ରୋଟିନ୍‌କୁ ଅବରୋଧ କରି କାର୍ଯ୍ୟକ୍ଷମ ହୁଏ । ୨୦୦୭ ମସିହାରେ ଆମେରିକା ଏବଂ ୟୁରୋପରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଟେମସିରୋଲିମସ୍ ଅନୁମୋଦିତ ହୋଇଥିଲା । ଯୁକ୍ତରାଷ୍ଟ୍ରରେ ୨୦୨୧ ସୁଦ୍ଧା ୨୫ ମିଗ୍ରା ମାତ୍ରାର ମୂଲ୍ୟ ୧୯୦୦ ଡଲାର ଥିଲା । ଯୁକ୍ତରାଜ୍ୟରେ ଏହି ରାଶିର ମୂଲ୍ୟ ପ୍ରାୟ ୬୨୦ ଡଲାର ଅଟେ ।
ରୂରକୀ କାଣ୍ଟନମେଣ୍ଟ, ଭାରତୀୟ ରାଜ୍ୟ ଉଟତରାଖଣ୍ଡର ହରିଦ୍ୱାର ଜିଲ୍ଲାର ଏକ କାଣ୍ଟନମେଣ୍ଟ ଅଞ୍ଚଳ । ଏଠାରେ ବ୍ରିଟିଶ ସମୟରେ ମଧ୍ୟ ଭାରତର ଏକ ସର୍ବ ପ୍ରାଚୀନ କାଣ୍ଟନମେଣ୍ଟ ସ୍ଥାପିତ 1853 ମସିହାରେ ହେଇଥିଲା । ଏଠାରେ ବେଙ୍ଗଲ ଇଞ୍ଜିନିଅର ଗ୍ରୁପର ମୁଖ୍ୟାଳୟ ରହିଥିଲା । . ଇତିହାସ 1853 ମସିହାରେ ଏଠାରେ ବେଙ୍ଗଲ ରେଜିମେଣ୍ଟର କଣ୍ଟନମେଣ୍ଟ ରହିଆସିଥିଲା । . ବର୍ତ୍ତମାନ ସେଠାରେ ଭାରତୀୟ ସେନାର ବେସ ରହିଛି । , 1901 ମସିହାରେ ଏହି କନ୍ତାଂମେଣ୍ଟର ଜନସଂଖ୍ୟା 2951 ରହିଥିଲା । . ଜନସଂଖ୍ୟା 2001 ଜନଗଣନା ଅନୁସାରେ ରୂରକୀ କାଣ୍ଟନମେଣ୍ଟର ଜନସଂଖ୍ୟା17,747 ଥିଲା । ଏହା ମଧ୍ୟରୁ ପୁରୁଷ ସଂଖ୍ୟା 61 %ଥିବା ବେଳେ ମହିଳା ସଂଖ୍ୟା 39% ଥିଲା । ଏଠାରେ ସାକ୍ଷ୍ୟରତା ହାର 87% ରହିଥିଲା ।ଏହା ଜାତୀୟ ହାରଠାରୁ ଅଧିକ । ରୂରକୀ କାଣ୍ଟନମେଣ୍ଟ ରେ 6 ବର୍ଷରୁ କମ ଆବାଡୀ 10% ଥିଲା ।
କ୍ଲୋରଡାଏଜେପୋକ୍ସାଇଡ, ଅନ୍ୟମାନଙ୍କ ମଧ୍ୟରେ ଏକ ବାଣିଜ୍ୟିକ ନାମ ଲିବ୍ରିୟମ୍, ଏକ ବେଞ୍ଜୋଡାଏଜେପିନ ଶ୍ରେଣୀର ଏକ ଔଷଧ, ଯାହା ମଦ୍ୟପାନ ପ୍ରତ୍ୟାହାର ଏବଂ ଉଦ୍‌ବେଗ ଅବ୍ୟବସ୍ଥା ଜନିତ ରୋଗର ଚିକିତ୍ସା ପାଇଁ ବ୍ୟବହୃତ ହୁଏ  ଏହା ସାଧାରଣତଃ ପାଟିରେ ଦିଆଯାଏ  ୪ ସପ୍ତାହରୁ କମ୍ ସମୟ ପାଇଁ ବ୍ୟବହାର କରିବାକୁ ସୁପାରିଶ କରାଯାଏ  ଏହାର ପ୍ରଭାବ ଦ୍ରୁତ ଗତିରେ ଆରମ୍ଭ ହୁଏ ଏବଂ ତିନି ଦିନ ପର୍ଯ୍ୟନ୍ତ ରହିଥାଏ  ସାଧାରଣ ପାର୍ଶ୍ୱ ପ୍ରତିକ୍ରିୟାରେ ନିଦ୍ରା, ଖରାପ ସମନ୍ୱୟ ଏବଂ ଦ୍ୱନ୍ଦ୍ୱ ଅନ୍ତର୍ଭୁକ୍ତ  ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଚଳପ୍ରଚଳ ଅସୁବିଧା, ଲିଙ୍ଗୋତ୍ଥାନ ଅସୁବିଧା ଏବଂ ଅସ୍ଥି ମଜ୍ଜା ସମସ୍ୟା ହୋଇପାରେ  ଗର୍ଭାବସ୍ଥାରେ ବ୍ୟବହାର ଶିଶୁର କ୍ଷତି କରିପାରେ ଏବଂ ସ୍ତନ୍ୟପାନ ସମୟରେ ଏହା ସୁପାରିଶ କରାଯାଏ ନାହିଁ  ଯକୃତ ଜନିତ ସମସ୍ୟାରେ ଛୋଟ ଛୋଟ ଡୋଜ ସୁପାରିଶ କରାଯାଏ  କ୍ଲୋର୍‌ଡାଏଜେପୋକ୍ସାଇଡ ସ‌ହିତ ଏହାର ମେଟାବୋଲାଇଟ୍ ଥିଲେ ଦୀର୍ଘ ଅଧା ଜୀବନ ରହେ  ୧୮୫୮ ମସିହାରେ କ୍ଲୋର୍‌ଡାଏଜେପୋକ୍ସାଇଡ ପେଟେଣ୍ଟ୍ ହୋଇଥିଲା ଏବଂ ୧୯୬୦ ମସିହାରେ ଚିକିତ୍ସା ବ୍ୟବହାର ପାଇଁ ଅନୁମୋଦିତ ହୋଇଥିଲା  ଏହା ପ୍ରଥମ ବେଞ୍ଜୋଡାଏଜେପିନ୍ ଥିଲା ଏବଂ ସୁଯୋଗ କ୍ରମେ ଆବିଷ୍କୃତ ହୋଇଥିଲା  ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ ଅଟେ  ଯୁକ୍ତରାଜ୍ୟରେ ୧୦ ମିଗ୍ରାର ୧୦୦ ବଟିକା ମୂଲ୍ୟ ୨୦୨୦ ସୁଦ୍ଧା ପ୍ରାୟ ୧୮ ପାଉଣ୍ଡ ଥିଲା । ଯୁକ୍ତରାଷ୍ଟରେ ଏହାର ମୂଲ୍ୟ ୨୯୨୯ ମସିହାରେ ୧୩ ଡଲାର ଥିଲା ।
ଲୋରଲାଟିନିବ  (ଇଂରାଜୀ ଭାଷାରେ ), ଲୋରବ୍ରେନା ଏବଂ ଲୋରଭିକ୍କା ଏହାର ବେପାର ନାମ, ହେଉଛି ଏକ ଔଷଧ ଯାହା ଅଣ-ଛୋଟ ଜୀବକୋଷ ଫୁସଫୁସ କର୍କଟ ରୋଗର   ଚିକିତ୍ସା ପାଇଁ ବ୍ୟବହୃତ ହୁଏ  । ନିର୍ଦ୍ଦିଷ୍ଟ ଭାବରେ ଏହା ଆନାପ୍ଲାଷ୍ଟିକ ଲିମ୍ଫୋମା କାଇନେଜ ଯୁକ୍ତାତ୍ମକ   କ୍ଷେତ୍ରରେ ବ୍ୟବହୃତ ହୁଏ ଯାହା ଅନ୍ୟ ଚିକିତ୍ସାରେ ବିଫଳ ହୋଇଥାଏ । ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଉଚ୍ଚ ରକ୍ତକୋଲେଷ୍ଟେରଲ, ଉଚ୍ଚ ଟ୍ରାଇଗ୍ଲାଇସେରିଡେମିଆ, ଫୁଲା, ପେରିଫେରାଲ୍ ନ୍ୟୁରୋପାଥି, ସ୍ମୃତି ସମସ୍ୟା, ଥକାପଣ, ଓଜନ ବୃଦ୍ଧି ଏବଂ ଗଣ୍ଠି ଯନ୍ତ୍ରଣା ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଯକୃତ ସମସ୍ୟା, ବାତ, ହାଲୁସିନେସନ୍, ନିମୋନାଇଟିସ୍ ଏବଂ ଏଭି ବ୍ଲକ୍ ହୋଇପାରେ । ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି ହୋଇପାରେ । ଏହା ଏଏଲକେ ଏବଂ ଆରଓଏସ୧  ( ଏବଂ 1) ର ଏକ ଟାଇରୋସିନ୍ କାଇନେଜ ଇନହିବିଟର  । ୨୦୧୮ ମସିହାରେ ଯୁକ୍ତରାଷ୍ଟ୍ରରେ ଏବଂ ୨୦୧୯ରେ ୟୁରୋପରେ ଡାକ୍ତରୀ ବ୍ୟବହାର ପାଇଁ ଲୋରାଟିନିବ ଅନୁମୋଦିତ ହୋଇଥିଲା । ଯୁକ୍ତରାଜ୍ୟରେ ୨୦୨୧ ସୁଦ୍ଧା ଏହା ପିଛା ମାସକୁ ପ୍ରାୟ ୫,୩୦୦ ପାଉଣ୍ଡ ଖର୍ଚ୍ଚ ହୁଏ । ଯୁକ୍ତରାଷ୍ଟ୍ରରେ ଏହି ପରିମାଣର ମୂଲ୍ୟ ପ୍ରାୟ ୧୮,୫୦୦ ଡଲାର
ଅଚ୍ୟୁତାନନ୍ଦ ମହାକୁଡ଼  (ମୃତ୍ୟୁ: ୧୫ ମଇ ୨୦୦୬) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୫୨ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ବୀରମହାରାଜପୁର ବିଧାନ ସଭା ନିର୍ବାଚନ ମଣ୍ଡଳୀରୁ ୧ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ରାଜନୈତିକ ଜୀବନ ଅଚ୍ୟୁତାନନ୍ଦ ମହାକୁଡ଼ ଓଡ଼ିଶା ରାଜନୀତିରେ ଗଣତନ୍ତ୍ର ପରିଷଦର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ମୃତ୍ୟୁ ଅଚ୍ୟୁତାନନ୍ଦ ମହାକୁଡ଼ ୨୦୦୬ ମସିହାର ମଇ ୧୫ ତାରିଖରେ ମୃତ୍ୟବରଣ କରିଥିଲେ ।
ଆଳୁ ଚାଟ ଏକ ସୁଆଦିଆ ଜଳଖିଆ ଅଟେ । ଏହା ଭାରତର ପ୍ରାୟ ସମସ୍ତ ଅଞ୍ଚଳରେ ମିଳିଥାଏ । ଆଳୁକୁ ଚକଟା ଯାଇ ସେଥିରେ ବିଭିନ୍ନ ପ୍ରକାରର ମସଲା ପକାଇ ,ସେଉ ,ବାଦାମ,ସିଝା ମଟର ,ପିଆଜ,କାକୁଡି,ଖଟା,ମିଠା ଦ‌ହି ଏବଂ ପାମ୍ପଡ ଟୁକୁଡା ପକାଇ ମିଶ୍ରଣ କରାଯାଇ ଆଳୁ ଚାଟ ପ୍ରସ୍ତୁତ କରାଯାଏ । ଏହାର ପ୍ରସ୍ତୁତିର ଉପାୟ ସ୍ଥାନ ଅନୁସାରେ ଅଲଗା ହୋଇଥାଏ ।
ନର୍‌ଏପିନେଫ୍ରିନ ବା ଏନଇ    , ଅନ୍ୟ ନାମ ନରଆଡ୍ରେନାଲିନ/  , କାଟେକୋଲାମିନ   ପରିବାରର ଏକ ଜୈବିକ ରାସାୟନିକ ପଦାର୍ଥ ଯାହା ମସ୍ତିଷ୍କ ଓ ଶରୀରରେ ଏକ ହରମୋନ   ଓ ନିଉରୋଟ୍ରାନ୍ସମିଟର   କାମ କରେ । ନରଆଡ୍ରେନାଲିନ ନାମଟି ଲାଟିନ ଭାଷାରୁ ନିଆଯାଇଛି ଯାହାର ଅର୍ଥ ବୃକ୍‌କ ପାଖରେ, ଓ ଏହା ସାଧାରଣତଃ ସଂଯୁକ୍ତ ରାଷ୍ଟ୍ରରେ ବ୍ୟବ‌ହୃତ ହୁଏ; ଯୁକ୍ତରାଷ୍ଟ ଆମେରିକାରେ ତାହାକୁ ନର୍‌ଏପିନେଫ୍ରିନ କୁହାଯାଏ ଓ ସେହି ଶବ୍ଦ ଗ୍ରୀକ୍ ଭାଷାରୁ ନିଆଯାଇଛି ଓ ସମାନ ଅର୍ଥବୋଧକ ଅଛି ।  "ନର୍ ‌ଏପିନେଫ୍ରିନ " ନାମଟି ସମାନ ନାମରେ ନର୍ ‌ଏପିନେଫ୍ରିନ  (ଔଷଧ) ଭାବରେ ମଧ୍ୟ ପ୍ରସ୍ତୁତ ହେଉଛି  । ନାମ ନିର୍ବିଶେଷରେ ଏହା ଶରୀରରେ ପ୍ରସ୍ତୁତ ହୁଏ ଓ ଏହାଦ୍ୱାରା ପ୍ରଭାବିତ ହୁଏ, ତେଣୁ ଏହାକୁ ନରଆଡ୍ରେନର୍ଜିକ   ନାମ ଦିଆଯାଇଛି । ଶରୀର ଓ ମସ୍ତିଷ୍କ‌କୁ ନର୍‌ଏପିନେଫ୍ରିନ କ୍ରିୟାଶୀଳ କରିଦିଏ । ଶୟନ ସମୟରେ ନର୍‌ଏପିନେଫ୍ରିନ ସବୁଠାରୁ କମ୍ ନିର୍ଗତ ହୁଏ ଓ ଶୟନରୁ ଜାଗିଲା ବେଳେ, ଚାପ ଓ ବିପଦ ସମୟରେ ସର୍ବାଧିକ ନିର୍ଗତ ହୁଏ ଯାହାକୁ  'ପଳାୟନ-ଯୁଦ୍ଧ ପ୍ରତିକ୍ରିୟା'  କୁହାଯାଏ । ନର୍‌ଏପିନେଫ୍ରିନ ମସ୍ତିଷ୍କରେ କାମ ଉତ୍ତେଜନା ଓ ଜାଗରୁକତା ବୃଦ୍ଧି କରେ, ସତର୍କତା ସୃଷ୍ଟି କରେ, ସ୍ମରଣଶକ୍ତି ଅଧିକ ଓ ପୁନସ୍ଥାପନ କରେ, ଧ୍ୟାନ କେନ୍ଦ୍ରିଭୂତ କରେ ଓ ତାହା ସ‌ହିତ ଅସ୍ଥିରତା ଓ ଉତ୍କଣ୍ଠା ମଧ୍ୟ ଅଧିକ କରାଏ । ଦେହାର ଅନ୍ୟାନ୍ୟ ସ୍ଥାନରେ ନର୍‌ଏପିନେଫ୍ରିନ ଯୋଗୁ ହୃତ୍‌ପିଣ୍ଡ ଗତିହାର, ରକ୍ତ ଚାପ ଅଧିକ ହୁଏ, ଶକ୍ତି ଭଣ୍ଡାରରୁ ଗ୍ଲୁକୋଜ ନିର୍ଗତ ହୁଏ, ସ୍କେଲିଟାଲ ପେଶୀକୁ ରକ୍ତ ସରବରାହ ଅଧିକ ହୁଏ, ପାକଅନ୍ତନାଳୀ ପ୍ରଣାଳୀକୁ ରକ୍ତ ସ୍ରୋତ କମିଯାଏ ଓ ତାହାର ଚଳନ କ୍ରିୟା ମଧ୍ୟ କମିଯାଏ, ମୂତ୍ରାଶ‌ୟରୁ ମୂତ୍ର ନିଷ୍କାସନ ପରିମାଣ କମିଯାଏ । ମସ୍ତିଷ୍କରେ ଥିବା ନିଉକ୍ଲିଅସରୁ ନରଆଡ୍ରେନାଲିନ ପ୍ରସ୍ତୁତ ହୁଏ, ଯାହାର ମସ୍ତିଷ୍କର ଅନ୍ୟାନ୍ୟ ସ୍ଥାନମାନଙ୍କରେ ଶକ୍ତିଶାଳୀ ପ୍ରଭାବ ପଡ଼ିଥାଏ । ଏହିଭଳି ନିଉକ୍ଲିଅସମାନଙ୍କ ମଧ୍ୟରୁ  'ଲୋକସ ସେରୁଲିଅସ'  ଏକ ଗୁରୁତ୍ତ୍ୱପୁର୍ଣ୍ଣ ନିଉକ୍ଲିଅସ ଯାହା ପନ୍‌ସରେ ଥାଏ । ମସ୍ତିଷ୍କ ବାହାରେ ମେରୁଦଣ୍ଡ ପାଖରେ ସିମ୍ପାଥେଟିକ ଗାଙ୍ଗ୍ଲିଅନରୁ ଏକ ନିଉରୋଟ୍ରାନ୍ସମିଟର ଭାବରେ ନର୍‌ଏପିନେଫ୍ରିନ କାମ କରିଥାଏ । ଏହା ଆବଡୋମେନରେ ଥିବା ଆଡ୍ରେନାଲିନ ଗ୍ରନ୍ଥିରୁ ନିର୍ଗତ ହୋଇ ରକ୍ତସ୍ରୋତରେ ମିଶିଯାଏ । ଜୀବକୋଷର ପୃସ୍ଠଦେଶରେ ଥିବା ଆଡ୍ରେନର୍ଜିକ ରିସେପ୍ଟର ସ‌ହିତ ନର୍‌ଏପିନେଫ୍ରିନ ସଂଯୁକ୍ତ ହୋଇଯାଏ ଅଥବା ତାହାକୁ ସକ୍ରିୟ କରିଦିଏ । ଆଡ୍ରେନାଲିନ ପ୍ରଣାଳୀକୁ ପରିବର୍ତ୍ତନ କରି ବିଭିନ୍ନ ଧରଣର ବିଶିଷ୍ଟ ଔଷଧ ପ୍ରସ୍ତୁତ କରାଯାଉଛି । ଗମ୍ଭୀର ରୂପରେ ନିମ୍ନ ରକ୍ତଚାପ ଥିଲେ ନର୍‌ଏପିନେଫ୍ରିନ  (ଔଷଧ) ଔଷଧ ଦିଆଯାଏ  । ରିସେପ୍ଟର ଉପରେ ନରାଆଡ୍ରେନାଲିନର ପ୍ରଭାବକୁ ବିଟା ବ୍ଲକର   ଅବରୋଧ କରିଦିଏ ଓ ସେଥିନିମନ୍ତେ ଗ୍ଲକୋମା, ଅଧକପାଳି ଓ ଅନେକ ଗୁଡ଼ିଏ ହୃତ୍‌ପିଣ୍ଡ-ରକ୍ତନାଳୀ ସମସ୍ୟାଗୁଡ଼ିକରେ ଏହା ଦିଆଯାଏ । ଆଲଫାବ୍ଲକର   ଏକ ଭିନ୍ନ ଦଳର ନରଆଡ୍ରନାଲିନ ପ୍ରଭାବକୁ ଅବରୋଧ କରେ ଯାହା ଯୋଗୁ କେତେକ ମାନସିକ ରୋଗ ଓ ହୃତ୍‌ପିଣ୍ଡ-ରକ୍ତନାଳୀ ରୋଗମାନଙ୍କର ଚିକିତ୍ସା ସମ୍ଭବ ହୁଏ । ଅନେକ ମହତ୍ତ୍ୱପୂର୍ଣ୍ଣ ମନରୋଗ ଔଷଧମାନଙ୍କର ନରଆଡ୍ରେନାଲିନ ପ୍ରଣାଳୀ ଉପରେ ଗମ୍ଭୀର ପ୍ରଭାବ ରହୁଥିବା ଫଳରେ ଅନେକ ପାର୍ଶ୍ୱପ୍ରତିକ୍ରିୟା ସୃଷ୍ଟି ହୁଏ ଯାହା ଯୋଗୁ ଉପକାର ବା ବିପତ୍ତି ମଧ୍ୟ ମିଳିପାରେ । ଅଧଃକ୍ରିୟା ସ୍ତନ୍ୟପାୟୀ ପ୍ରାଣୀମାନଙ୍କ ଦେହରେ ନର୍‌ଏପିନେଫ୍ରିନର ଅଧଃକ୍ରିୟା ହୋଇ ଅନେକ ମେଟାବୋଲାଇଟରେ   ପରିଣତ ହୋଇଯାଏ । ପ୍ରଥମ ସୋପାନରେ ମୋନୋଆମିନୋ ଅକ୍ସିଡଜ   ବା କାଟେକଲ-ଓ-ମିଥାଇଲ ଟ୍ରାନ୍ସଫରେଜ   ଭଳି ଏଞ୍ଜାଇମଦ୍ୱାରା କାଟାଲାଇଜ ହୁଏ । ତାହା ପରେ ଅନେକ ଗୁଡ଼ିଏ ରାସ୍ତା ମାଧ୍ୟମରେ ଭାଙ୍ଗିବା କାମ ଜାରି ରହେ । ଅବଶେଷରେ ଏହା ଭାନିଲିଲମାଣ୍ଡେଲିକ ଏସିଡ   ବା କଞ୍ଜୁଗେଟେଡ ୩-ମେଥୋକ୍ସି-୪-ହାଇଡ୍ରୋକ୍ସିଫିନାଇଲଏଥିଲିନ ଗ୍ଲାଇକଲ    ପ୍ରସ୍ତୁତ ହୁଏ ଯାହା ଏକ ନିଷ୍କ୍ରିୟ ପଦାର୍ଥ ଓ ମୁତ୍ର ସାଥିରେ ଦେହରୁ ନିଷ୍କାସିତ ହୋଇଯାଏ ।
ମେଡୁଲାରୀ ସ୍ପଞ୍ଜ ବୃକ୍‌କ ହେଉଛି ଏକ ଆଜନ୍ମ ତୃଟି ଯାହା ବୃକ୍‌କ ଭିତର ଅଂଶରେ ଛୋଟ ସିଷ୍ଟ ରହିଥାଏ । ଲକ୍ଷଣ ସାଧାରଣତଃ ବିଳମ୍ବିତ ପିଲାଦିନ କିମ୍ବା ପ୍ରାଥମିକ ବୟସ୍କ ହେବା ପର୍ଯ୍ୟନ୍ତ ଆରମ୍ଭ ହୁଏ ନାହିଁ । ଏହାର ଲକ୍ଷଣ ମୂତ୍ରାଶୟ ସଂକ୍ରମଣ  , ପରିସ୍ରା କଲା ବେଳେ ଜ୍ୱାଳା କିମ୍ବା ବୃକ୍‌କ ପଥର ରୋଗ ଯୋଗୁ ଅଣ୍ଟା ଯନ୍ତ୍ରଣା ଏବଂ ପରିସ୍ରାରେ ରକ୍ତ ପଡ଼ିପାରେ  ବୃକ୍‌କ ବିଫଳତା ବିରଳ ଅଟେ । ଏହାର କାରଣ ଅସ୍ପଷ୍ଟ ରହିଛି। । ଅଧିକାଂଶ ମାମଲା ପିତାମାତାଙ୍କଠାରୁ ଉତ୍ତରାଧିକାର ସୁତ୍ରରେ ଆଣିଥିବା ପରି ଦେଖାଯାଏ ନାହିଁ । ଅନ୍ତର୍ନିହିତ ପ୍ରଣାଳୀରେ ବୃକ୍‌କ ପିରାମିଡରେ ସଂଗ୍ରହକାରୀ ନଳୀ ଏବଂ ଟୁବ୍ୟୁଲଗୁଡ଼ିକର ବିସ୍ତାର ହୋଇଥାଏ । ଗୋଟିଏ କିମ୍ବା ଉଭୟ କିଡନୀ ଜଡ଼ିତ ହୋଇପାରେ। ଡାକ୍ତରୀ ଇମେଜିଙ୍ଗଦ୍ୱାରା ରୋଗ ନିର୍ଣ୍ଣୟ ସମର୍ଥିତ ହୋଇପାର। ଏହି ରୋଗର କୌଣସି ଉପଶମ ନାହିଁ। । ଚିକିତ୍ସାରେ ମୂତ୍ରାଶୟ ସଂକ୍ରମଣ ଏବଂ ବୃକ୍‌କ ପଥରର ଯଥା ମାନ୍ୟ ଚିକିତ୍ସା କରାଯାଏ । ସଂକ୍ରମଣକୁ ରୋକିବା ପାଇଁ ଦୀର୍ଘକାଳୀନ ଆଣ୍ଟିବାୟୋଟିକ୍ ବ୍ୟବହାର କରାଯାଇପାରେ । ପୋଟାସିୟମ୍ ସାଇଟ୍ରେଟ୍ କିମ୍ବା ହାଇଡ୍ରୋକ୍ଲୋରୋଥିଆଜାଇଡ ଦେଇ ବୃକ୍‌କ ପଥର ବାରମ୍ବାର ହେବା ହ୍ରାସ ହୋଇପାରେ । ପ୍ରଚୁର ତରଳ ପଦାର୍ଥ ପିଇବାଦ୍ୱାରା ମଧ୍ୟ ସାହାଯ୍ୟ ହୋଇପାରେ । ପ୍ରାୟ ୫,୦୦୦ ଲୋକରେ ଜଣେ ଏହି ରୋଗରେ ପ୍ରଭାବିତ ହେଉଛନ୍ତି। । କ୍ୟାଲସିୟମ ଆଧାରିତ ବୃକ୍‌କ ପଥର ବିକଶିତ କରୁଥିବା ୨୦% ଲୋକଙ୍କର ଏହି ରୋଗ ଅବସ୍ଥା ହେବା ସମ୍ଭାବନା ଅଛି । ମହିଳାମାନେ ସାଧାରଣତଃ ପୁରୁଷଙ୍କ ଅପେକ୍ଷା ଅଧିକ ଗୁରୁତର ଭାବରେ ପ୍ରଭାବିତ ହୁଅନ୍ତି । ଏହାକୁ ପ୍ରଥମେ ୧୯୦୮ ମସିହାରେ ବେଟିଜକେ ବର୍ଣ୍ଣନା କରିଥିଲେ। ।
ଆକ୍କାଦେବୀ  କନ୍ନଡ଼ ଭାଷା:      ,-  ,  ଖ୍ରୀଷ୍ଟାବ୍ଦ ୧୦୧୦ ୧୦୬୪  କର୍ଣ୍ଣାଟକ ଚାଲୁକ୍ୟ ରାଜବଂଶର ରାଜକୁମାରୀ ଏବଂ କିଶୁକାଡୁ ନାମକ ଅଞ୍ଚଳର ରାଜ୍ୟପାଳ ଥିଲେ, ଯାହା ବର୍ତ୍ତମାନ ବାଗଲକୋଟ ଜିଲ୍ଲାର ବିଦର ଏବଂ ବୀଜାପୁରରେ ଅବସ୍ଥିତ । ସେ ପଶ୍ଚିମ ଚାଲୁକ୍ୟର ରାଜା ଜୟସିଂହା ଦ୍ୱିତୀୟଙ୍କ ଭଉଣୀ ଏବଂ ସୋମେଶ୍ୱରା ପ୍ରଥମଙ୍କ ପିଉସୀ ଥିଲେ । ଆକ୍କାଦେବୀ ଜଣେ ଦକ୍ଷ ପ୍ରଶାସକ ଏବଂ ଜଣେ ଦକ୍ଷ ସେନାପତି ଭାବରେ ପ୍ରସିଦ୍ଧ ଥିଲେ । ତାଙ୍କୁ ଗୁଣଦାବେଦାଙ୍ଗୀ ମଧ୍ୟ କୁହାଯାଉଥିଲା ଯାହାର ଅର୍ଥ ହେଉଛି  "ଗୁଣର ସୌନ୍ଦର୍ଯ୍ୟତା"  । ଚାଲୁକ୍ୟମାନଙ୍କ ଶାସନ ଦକ୍ଷିଣ ଭାରତ ଇତିହାସରେ ଏକ ଗୁରୁତ୍ୱପୂର୍ଣ୍ଣ ମାଇଲଖୁଣ୍ଟ ଏବଂ କର୍ଣ୍ଣାଟକ ଇତିହାସରେ ଏକ ସୁବର୍ଣ୍ଣ ଯୁଗ ଅଟେ । ଚାଲୁକ୍ୟମାନେ ୬୦୦ ବର୍ଷରୁ ଅଧିକ ସମୟ ଧରି ଭାରତର ଡେକ୍କାନ ମାଳଭୂମି ଉପରେ ଶାସନ କରିଥିଲେ । ଆକ୍କାଦେବୀ ପାଶ୍ଚାତ୍ୟ ଚାଲୁକ୍ୟ ସାମ୍ରାଜ୍ୟର ଏକ ଅଂଶ ଥିଲେ, ଯିଏ ଚୋଳ ଏବଂ ସେମାନଙ୍କର ଦୂର ସମ୍ପର୍କୀୟ ଭାଇ ଭେଙ୍ଗିର ପୂର୍ବ ଚାଲୁକ୍ୟ ସହିତ ନିରନ୍ତର ସଂଘର୍ଷରେ ଥିଲେ । ଆକ୍କାଦେବୀଙ୍କ ଶାସନ କାଳରେ ସେ ନିଜ ପ୍ରଦେଶକୁ ବିସ୍ତାର କରିଥିଲେ, ଅନୁଦାନ ମାଧ୍ୟମରେ ଶିକ୍ଷାକୁ ପ୍ରୋତ୍ସାହିତ କରିଥିଲେ ଏବଂ ଜୈନ ଧର୍ମ ଓ ହିନ୍ଦୁ ମନ୍ଦିରକୁ ଉଦାର ଭାବରେ ଦାନ ଦେଇଥିଲେ । ଆକ୍କାଦେବୀ ଜଣେ  "ସାମାଜିକ ପ୍ରତିଷ୍ଠାତା ଏବଂ ସମ୍ମାନିତ ବ୍ୟକ୍ତିତ୍ୱ"  ଥିଲେ । ୧୦୨୨ର ଶିଳାଲେଖରେ ତାଙ୍କୁ ଯୁଦ୍ଧରେ ଭୈରବୀଙ୍କ ସମାନ ସାହସୀ ବୋଲି ବର୍ଣ୍ଣନା କରାଯାଇଛି । ସେ ସ୍ଥାନୀୟ ବିଦ୍ରୋହକୁ ଦୂର କରିବା ପାଇଁ କିମ୍ବା ଦୁର୍ଗକୁ ଅବରୋଧ କରିଥିଲେ ଏବଂ ବ୍ରାହ୍ମଣମାନଙ୍କୁ ଅନୁଦାନ ଦେଇ ଶିକ୍ଷାକୁ ପ୍ରୋତ୍ସାହିତ କରିଥିଲେ ।
ମହୁମାଛି  (ଇଂରାଜୀ ଭାଷାରେ / ) ଏକ ପ୍ରକାର ଉଡ଼ନ୍ତି ପୋକ   ଯାହାର ବିରୁଡ଼ି   ଓ ପିମ୍ପୁଡ଼ିମାନଙ୍କ ସାଥିରେ ସାମଞ୍ଜସ୍ୟ ଅଛି ଯେଉଁମାନେ ପରାଗ ସଙ୍ଗମ  , ମହୁ ଓ ମହୁମାଛି ମହମ   ତିଆରରେ ଭାଗ ନିଅନ୍ତି  । ଏମାନେ ସୁପରଫ୍ୟାମିଲି ଆପଏଡିଆ   ଲାଇନର ଜୀବ ଓ କ୍ଲେଡ   ଦଳରେ ଆଛି ଓ ଆନ୍ଥୋଫିଲା   ନାମ ଦିଆଯାଇଛି । ଦୁନିଆରେ ୭ଟି ପରିବାରରେ ପ୍ରାୟ ୧୬,୦୦୦ ଜଣାଶୁଣା ମହୁମାଛି ସ୍ପେସି ଥିବାର ଜଣାଯାଏ । ଏଥି ଯୋଗୁ ଫୁଲ ଫୁଟୁଥିବା ଗଛର ଆଡାପ୍ଟିଭ ରାଡିଏସନ   ହୁଏ ଓ ସେହି ଅନୁସାରେ ମହୁମାଛିଙ୍କର ପରିବର୍ତ୍ତନ ହୁଏ । ଆଣ୍ଟାର୍କଟିକା ବ୍ୟତୀତ ଅନ୍ୟ ସବୁ ମହାଦେଶରେ ଏମାନଙ୍କୁ ଦେଖିବାକୁ ମିଳେ ଯେଉଁଠି ଫୁଲମାନଙ୍କର ପରାଗ ସଙ୍ଗମ ହୁଏ । ତିନି ପ୍ରକାର ମହୁମାଛି ଯଥା:- ହନି ବି, ବମ୍ବଲ୍‌ବି ଓ ସ୍ଟିଙ୍ଗଲେସ ବି ମହୁମାଛି କଲୋନି କରି ସାମାଜିକ ଭାବରେ ରହନ୍ତି । ଏମାନେ ଶକ୍ତି ପାଇବା ନିମନ୍ତେ ଫୁଲମହୁ ଓ ପ୍ରୋଟିନ ତ‌ଥା ଅନ୍ୟାନ୍ୟ ପୋଷକ ପାଇବା ନିମନ୍ତେ ପରାଗ ରେଣୁ ଖାଆନ୍ତି । ଅଧିକାଂଶ ପରାଗ ରେଣୁ ଲାର୍ଭା ନିମନ୍ତେ ବ୍ୟବ‌ହୃତ ହୁଏ । ପରିବେଶ ଓ ବ୍ୟବସାୟ ଦୃଷ୍ଟିରୁ ପରାଗ ସଙ୍ଗମ ଅତି ଆବଶ୍ୟକ । ବଣୁଆ ମହୁମାଛି ସଂଖ୍ୟା କମିଯିବା ହେତୁ ବ୍ୟବସାୟୀକ ମହୁଫେଣାର ପରାଗ ସଙ୍ଗମ ମୂଲ୍ୟ ଅଧିକ ହେଉଛି । ମହୁମାଛିର ଆକାରରେ ପ୍ରଜାତି ଅନୁସାରେ କମ୍ ବେଶୀ ହୁଏ । ନାହୁଡ଼ ନଥିବା ମହୁମାଛି ଶ୍ରେଣୀରେ ଶ୍ରମିକ ମହୁମାଛିର ଲମ୍ବ ୨ ମି:ମି:ରୁ  (୦.୦୮ ଇଞ୍ଚ) କମ୍  । ସବୁଠାରୁ ବଡ଼ ମହୁମାଛି ମେଗାଚାଇଲ ପ୍ଲୁଟୋ   ଶ୍ରେଣୀର ମାଈ ମହୁମାଛି ଲମ୍ବ ପ୍ରାୟ ୩୯ ମି:ମି:  ୧.୫୪ ଇଞ୍ଚ  । ଉତ୍ତର ଗୋଲାର୍ଦ୍ଧର ସାଧାରଣ ମହୁମାଛିର ନାମ ହାଲିକ୍ଟିଡି   ବା ମିଠା ମହୁମାଛି । ଏଗୁଡ଼ିକ ଭୁଲକ୍ରମେ ବିରୁଡ଼ି ବା ମାଛି ବୋଲି ଭାବନ୍ତି । ବି-ଖାଦକ  ମେରୁଦଣ୍ଡି ପକ୍ଷୀ, ବିଉଲ୍ଫ   ଓ ଡ୍ରାଗନ‌ଫ୍ଲାଇ   ପୋକ ଏହି ମହୁମାଛିଙ୍କୁ ଖାଆନ୍ତି । ହଜାର ହଜାର ବର୍ଷ ଧରି ଅତି କମ୍‌ରେ ପୁରାତନ ମିଶର ଓ ଗ୍ରୀସ ସମୟରୁ ମହୁମାଛି ପାଳିବା   ବା ଏପିକଲଚର ଚାଲିଆସିଛି । ମହୁ ଓ ପରାଗ ସଙ୍ଗମ ବ୍ୟତୀତ ମହୁମାଛିମାନେ ମହମ, ରୟଲ ଜେଲି   ଓ ପ୍ରୋପୋଲିସ   ତିଆର କରନ୍ତି । ପୁରାକାଳରୁ ଆଧୁନିକ କାଳ ପର୍ଯ୍ୟନ୍ତ ପୁରାଣ ଓ ଲୋକ କଥାର କଳା ଓ ସାହିତ୍ୟରେ ମହୁମାଛିମାନଙ୍କ କଥା ଉଲ୍ଲେଖ ଥାଏ ବିଶେଷତଃ ଉତ୍ତର ଗୋଲାର୍ଦ୍ଧରେ । ସନ ୧୯୮୦-୨୦୧୩ ମଧ୍ୟରେ ପ୍ରାୟ ୩୫୩ ବଣୁଆ ମହୁମାଛି ଓ ହୋଭର ଫ୍ଲାଇ ପ୍ରଜାତିର ଅନୁଶୀଳନରେ ଜଣାଯାଏ ଯେ ୧୯୮୦ ମସିହାରେ ଥିବା ମହୁମାଛି ସଂଖ୍ୟାର ପ୍ରାୟ ଏକ ଚତୁର୍ଥାଂଶ କମିଯାଇଛନ୍ତି । ଜୀବନ ଚକ୍ର ମହୁମାଛିର ଜୀବନ ଚକ୍ରରେ ଅଣ୍ଡା, ଲାର୍ଭା   ବିକାଶ, ପିଉପା   ଓ ଅବଶେଷରେ ମେଟାମର୍ଫୋସିସ ହୋଇ ପୂର୍ଣ୍ଣାଙ୍ଗ ମହୁମାଛି ସୃଷ୍ଟି ହୁଏ । ଅଣ୍ଡିରା ମହୁମାଛି ପ୍ରଥମେ ବାହାରି ମାଈ ମହୁମାଛିକୁ ପ୍ରଜନନ ନିମନ୍ତେ ଖୋଜେ । ଯୌନ‌କ୍ରିୟା ପରେ ମାଈ ମହୁମାଛି ଶୁକ୍ରାଣୁ ଷ୍ଟୋର କରେ ଓ ଉକ୍ତ ସମୟରେ ଯୋନୀର ଆବଶ୍ୟକତା ନିରୁପଣ କରେ । ଫର୍ଟିଲାଇଜ୍ଡ ଅଣ୍ଡାରୁ ମାଈ ଓ ଅଣଫର୍ଟିଲାଇଜ୍ଡ ଅଣ୍ଡାରୁ ଅଣ୍ଡିରା ମହୁମାଛି ବାହାରେ । ଉଷ୍ମକଟିବନ୍ଧ ଇଲାକାରେ ମହୁମାଛି ଏକ ବର୍ଷରେ ଅନେକ ଥର ଜୀବନ ଚକ୍ରରେ ନୂଆ ମହୁମାଛି ସୃଷ୍ଟି କରନ୍ତି ।
ବେବି ୨୦୧୬ ମସିହାରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ସୌରଭ ଏନଟର୍‌ଟେନ୍‌ମେଣ୍ଟ ବ୍ୟାନରରେ ପୂଜା ଭରାଲାୱାଲାଙ୍କ ପ୍ରଯୋଜନାରେ ଏହି କଥାଚିତ୍ର ନିର୍ମିତ ହୋଇଥିଲା । ଏହି ଚଳଚ୍ଚିତ୍ରରେ ଅନୁଭବ ମହାନ୍ତି ଏବଂ ଝିଲିକ୍ ମୁଖ୍ୟ ଭୂମିକାରେ ଅଭିନୟ କରିଥିଲେ । ସୁବ୍ରତ ସ୍ୱାଇଁ ଏବଂ ଅରୁଣ ମନ୍ତ୍ରୀଙ୍କ ଗୀତ ରଚନାରେ ସଙ୍ଗୀତ ନିର୍ଦ୍ଦେଶନା ଦେଇଥିଲେ ପ୍ରେମ ଆନନ୍ଦ । ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ମୂରଲୀ କ୍ରିଷ୍ଣା । ସୁଟିଂ ନାୟକ ଅନୁଭବ ଏହି ଚଳଚ୍ଚିତ୍ରରେ ଜଣେ କୋଟିପତି ଭୂମିକାରେ ଅଭିନୟ କରିଛନ୍ତି । ଚଳଚ୍ଚିତ୍ରଟିର କିଛି ଦୃଶ୍ୟ ଓଡ଼ିଶା ସମେତ ଦୁବାଇରେ ସୁଟିଂ ହେବ । ଏହି ଚଳଚ୍ଚିତ୍ରଟିର କାହାଣୀ ଗୋଟିଏ ଛୋଟ ଶିଶୁକୁ ନେଇ ଗତିଶୀଳ । ଅଭିନୟ ବେବି ଚଳଚ୍ଚିତ୍ର ଜରିଆରେ ବଙ୍ଗୀୟ ନାୟିକା ପୌଲମି ଓଡ଼ିଆ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ଚଳଚ୍ଚିତ୍ରରେ ଅଭିନୟ କରିଥିବା ପ୍ରମୁଖ କଳାକାରମାନେ ହେଲେ: ଅନୁଭବ ମହାନ୍ତି ଝିଲିକ୍ ଭଟ୍ଟାଚାର୍ଯ୍ୟ ପୌଲମି ସୁରେଶ ବଳ ପୃଥ୍ୱୀରାଜ ବ୍ରଜ ହରି ପ୍ରଜ୍ଞା ପ୍ରିତୀ ପ୍ରିୟଦର୍ଶନୀ (ଶିଶୁ କଳାକାର- ବେବି) ଗୀତ ଏବଂ ସଙ୍ଗୀତ ଚଳଚ୍ଚିତ୍ରଟିରେ ସଙ୍ଗୀତ ନିର୍ଦ୍ଦେଶନା ଦାୟିତ୍ୱରେ ପ୍ରେମ ଆନନ୍ଦ ଥିବା ବେଳେ ସୁବ୍ରତ ସ୍ୱାଇଁ ଏବଂ ଅରୁଣ ମନ୍ତ୍ରୀ ପ୍ରମୁଖ ଗୀତ ରଚନା କରିଥିଲେ  । କ୍ରୀଷ୍ଣା ବେଉରା, ଅନନ୍ୟା ଶ୍ରୀତମ ନନ୍ଦ, ହ୍ୟୁମାନ ସାଗର କଣ୍ଠଦାନ କରିଛନ୍ତି ।
ଟ୍ରାଇଫ୍ଲୁଓପେରାଜିନ, ଅନ୍ୟମାନଙ୍କ ମଧ୍ୟରେ ଏକ ବେପାର ନାମ ଷ୍ଟେଲାଜାଇନ, ଏହା ହେଉଛି ସିଜୋଫ୍ରେନିଆ ପାଇଁ ବ୍ୟବହୃତ ଏକ ସାଧାରଣ ଆଣ୍ଟିସାଇକୋଟିକ ଔଷଧ । ସାଧାରଣ ଉତ୍କଣ୍ଠା ବ୍ୟାଧି ପାଇଁ ଏହା ମଧ୍ୟ ସ୍ୱଳ୍ପ ମିଆଦି ଭାବରେ ବ୍ୟବହୃତ ହୁଏ କିନ୍ତୁ ବେଞ୍ଜୋଡାଏଜେପିନ ଏବଂ ଅଇ ପାଇଁ ବ୍ୟବହାରକୁ କମ ପସନ୍ଦ କରାଯାଏ । ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଟାର୍ଡିଭ୍ ଡିସକାଇନେସିଆ, ନିଦ୍ରାଳୁ, ଅସ୍ପଷ୍ଟ ଦୃଷ୍ଟି, ଶୁଖିଲା ପାଟି ଏବଂ ନିମ୍ନ ରକ୍ତଚାପ ହୋଇପାରେ । ଅନ୍ୟାନ୍ୟ ଗୁରୁତର ପାର୍ଶ୍ୱ ପ୍ରତିକ୍ରିୟାରେ ନିଉରୋଲେପ୍ଟିକ୍ ମାଲିଗାଣ୍ଟ ସିଣ୍ଡ୍ରୋମ, ପାନସାଇଟୋପେନିଆ ଏବଂ ଯକୃତ ସମସ୍ୟା ହୋଇପାରେ। । ଡିମେନ୍ସିଆ ରୋଗୀଙ୍କୁ ଏହା ଦେଲେ ମୃତ୍ୟୁ ହେବାର ଆଶଙ୍କା ରହିଥାଏ । ଏହା ଫେନୋଥିଆଜାଇନ୍ ରାସାୟନିକ ଶ୍ରେଣୀର ଏକ ଔଷଧ । ଡୋପାମିନ ପ୍ରଭାବକୁ ଅବରୋଧ କରି କାର୍ଯ୍ୟକ୍ଷମ ହୁଏ । ୧୯୫୫ ମସିହାରେ ଟ୍ରାଇଫ୍ଲୁଓପେରାଜିନ ପ୍ୟାଟେଣ୍ଟ୍ ହୋଇଥିଲା ଏବଂ ୧୯୫୯ରେ ଡାକ୍ତରୀ ବ୍ୟବହାରରେ ଉପଯୋଗ ହୋଇଥିଲା । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ୨୦୨୧ ସୁଦ୍ଧା ଯୁକ୍ତରାଷ୍ଟ୍ରରେ ଦୈନିକ ୫ ମିଗ୍ରା ଭାବରେ ୨ ଥର ନେଲେ ଏକ ମାସର ଔଷଧ ଖର୍ଚ୍ଚ ପ୍ରାୟ ୨୭ ଡଲାର ହୋଇଥାଏ । ଯୁକ୍ତରାଜ୍ୟରେ ଏହି ରାଶିର ମୂଲ୍ୟ ୮୩ ପାଉଣ୍ଡ ହୁଏ ।
ଆଦିକନ୍ଦ ସେଠୀ  (୧ ଜାନୁଆରୀ ୧୯୫୨ - ୨୨ ସେପ୍ଟେମ୍ବର ୨୦୨୨) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୨୦୦୯ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଛତ୍ରପୁର ବିଧାନ ସଭା ନିର୍ବାଚନ ମଣ୍ଡଳୀରୁ ୯ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ ପରିବାର ଓ ଶିକ୍ଷା ଆଦିକନ୍ଦ ୧୯୫୨ ମସିହାର ଜାନୁଆରୀ ୧ ତାରିଖରେ ପୁରୀ ଜିଲ୍ଲାର କୃଷ୍ଣପ୍ରସାଦ ବ୍ଲକ ଅନ୍ତର୍ଗତ ମାଲୁଦ ଗ୍ରାମରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଦଣ୍ଡପାଣି ସେଠୀ ଓ ପତ୍ନୀଙ୍କ ନାମ ଶୈଳବାଳା ସେଠୀ । ରାଜନୈତିକ ଜୀବନ ଆଦିକନ୍ଦ ଓଡ଼ିଶା ରାଜନୀତିରେ ଭାରତୀୟ କମ୍ୟୁନିଷ୍ଟ ପାର୍ଟିର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ମୃତ୍ୟୁ ଆଦିକନ୍ଦ ସେଠୀ ୨୦୨୨ ମସିହାର ସେପ୍ଟେମ୍ବର ୨୨ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୭୦ ବର୍ଷ ବୟସ ହୋଇଥିଲା ।
ତତେ ମୋ ରାଣ, ୨୦୦୫ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ନାରାୟଣ ବଧୋଲ । ସଞ୍ଜୟ ନାୟକ ଏହି କଥାଚିତ୍ରଟିର କାହାଣୀ ଏବଂ ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ସିଦ୍ଧାନ୍ତ ମହାପାତ୍ର ଏବଂ ବର୍ଷା ପ୍ରିୟଦର୍ଶିନୀ । ମିହିର ଦାସ, ବିଜୟ ମହାନ୍ତି, କୁନା ତ୍ରିପାଠୀ, ସ୍ନିଗ୍ଧା ମହାନ୍ତି, ବୀଣା ମହାରଣା, ବିଜୁ ବଡ଼ଜେନା, ସୀମା, ଜୟୀରାମ ସାମଲ, ଚନ୍ଦନ, ପୂଜା ଥାପା, ପପି ସନ୍ତୁକ, ମୂଷା, ବିକି, ଲୁଲୁ, ପ୍ରଭାସ ସାମନ୍ତରାୟ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ସିଦ୍ଧାନ୍ତ ମହାପାତ୍ର ବର୍ଷା ପ୍ରିୟଦର୍ଶିନୀ ମିହିର ଦାସ ବିଜୟ ମହାନ୍ତି କୁନା ତ୍ରିପାଠୀ ସ୍ନିଗ୍ଧା ମହାନ୍ତି ବୀଣା ମହାରଣା ବିଜୁ ବଡ଼ଜେନା ସୀମା ଜୟୀରାମ ସାମଲ ଚନ୍ଦନ ପୂଜା ଥାପା ପପି ସନ୍ତୁକ ମୂଷା ବିକି ଲୁଲୁ ପ୍ରଭାସ ସାମନ୍ତରାୟ କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ମଳୟ ମିଶ୍ର । ବସନ୍ତରାଜ ସାମଲ, ଗଣେଶ ମହାପାତ୍ର, ନିର୍ମଳ ନାୟକ, ପଞ୍ଚାନନ ନାୟକ, ସତ୍ୟ ନାରାୟଣ ସାହୁ, ଗୁରୁ ସତପଥୀ ଆଦି ଗୀତିକାର ଏହି କଥାଚିତ୍ରଟିର ଗୀତ ରଚନା କରିଥିଲେ । କୁମାର ବାପି, ବିଭୁ କିଶୋର, ଇରା ମହାନ୍ତି, ସୌରଭ ମହାନ୍ତି, ସଙ୍ଘମିତ୍ରା ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ଆବୁପୁରୁଷ ଓ ଅନ୍ୟାନ୍ୟ କାହାଣୀ ମନୋଜ ଦାସଙ୍କ ରଚିତ ଏକ ଗଳ୍ପ ସଂକଳନ ଅଟେ । ଗ୍ରନ୍ଥ ମନ୍ଦିର ଏହାର ପ୍ରକାଶକ ଓ ଏହାର ପ୍ରଥମ ପ୍ରକାଶନ ୧୯୭୫ରେ ହୋଇଥିଲା ।
ଧୁଡୁକି  (ଘୁଡ଼ୁକି ଭାବେ ମଧ୍ୟ ଜଣାଶୁଣା), ଓଡ଼ିଶାର ଏକ ପାରମ୍ପାରିକ ବାଦ୍ୟ ଯନ୍ତ୍ର  । ଏହାକୁ ଭିତ୍ତି କରି ପରିବେଷିତ ହେଉଥିବା ଲୋକକଳା ଘୁଡ଼ୁକି ବା ଧୁଡ଼ୁକି ନାଚ ନାମରେ ପରିଚିତ । ଧୁଡୁକିଆ ଶବର (ମୁଣ୍ଡପୋତା କେଳା) ସମ୍ପ୍ରଦାୟର ଲୋକେ ଏହି ବାଜା ବଜେଇ, ଲୋକମାନଙ୍କର ମନୋରଞ୍ଜନ କରନ୍ତି  । ଧୁଡୁକି ବଜେଇ, ଏମାନେ ଉପେନ୍ଦ୍ର ଭଞ୍ଜଙ୍କ କାବ୍ୟକବିତା, ରାଧାକୃଷ୍ଣଙ୍କ ପ୍ରେମ କାହାଣୀ, ବିଭିନ୍ନ ଗ୍ରନ୍ଥ ଉପନିଷେଦର କଥା ବୋଲି ଶୁଣେଇଥାନ୍ତି । ଢେଙ୍କାନାଳ, ନୟାଗଡ଼, ଯାଜପୁର ଆଦି ଅଞ୍ଚଳରେ ଏହି କଳାକାରମାନେ ଦେଖାଯାଆନ୍ତି । ଧୁଡୁକି, ଏକ ସମ୍ପୂର୍ଣ୍ଣ ସ୍ୱଦେଶୀ ବାଦ୍ୟଯନ୍ତ୍ର ଓ ବଜେଇବା ଲୋକେ ନିଜେ ଏହାକୁ ତିଆରି କରିଥାନ୍ତି । କାଠର ଏକ ନଳର ଗୋଟିଏ ପାର୍ଶ୍ୱରେ ଏକପ୍ରକାର ଚମଡାର ଆବରଣ ପକାଯାଇ, ତାହାର ମଧ୍ୟଭାଗରେ ଏକ ପ୍ଲାଷ୍ଟିକ ବା ଧାତୁ ନିର୍ମିତ ଡୋରି ବନ୍ଧାଯାଇଥାଏ । ଡୋରିର ଅନ୍ୟ ପ୍ରାନ୍ତରେ ଏକ ଦଣ୍ଡ ବନ୍ଧାଯାଇଥାଏ । କାଖରେ ଧୁଡୁକିର ନଳରଖି, ପାପୁଲିରେ ଦଣ୍ଡକୁ ଭିଡିଧରିବା ସହ, ଅନ୍ୟ ହାତର ଚାରି ଆଙ୍ଗୁଠି ସାହାଯ୍ୟରେ ଡୋରିକୁ ଟାଣି ଏହାକୁ ବଜାଯାଏ । ଏହାର ଧ୍ୱନୀକୁ ଆହୁରି ସୁନ୍ଦର କରିବା ପାଇଁ, ଦଣ୍ଡରେ ଘୁଙ୍ଗୁର ମଧ୍ୟ ବନ୍ଧାଯାଇଥାଏ । ଧୁଡୁକିର ତାଳେ ତାଳେ, ଘୁଙ୍ଗୁରର ଶବ୍ଦ ବେଶ ମଧୁର ଧ୍ୱନୀ ସୃଷ୍ଟିକରିଥାଏ । ଗଞ୍ଜାମରେ ଏହା  'କାଲା ଘୁଡ଼ୁକି'  ଭାବରେ ଜଣା । ଘୁଡ଼ୁକି ଯନ୍ତ୍ରଟି ମୂଳତଃ ଶୁଦ୍ଧଶବର ଜାତିମାନଙ୍କ ନୃତ୍ୟଗୀତରୁ ଉତ୍ପନ୍ନ । ଗଞ୍ଜାମର ପୁରାତନ ଗୁରୁ ପ୍ରାଣବନ୍ଧୁ ତରାଇ ଘୁଡ଼ୁକିକୁ ସର୍ବପ୍ରଥମେ ନୂଆ ରୂପ ଦେଇ ବହୁ ପ୍ରସିଦ୍ଧ କରେଇପାରିଥିଲେ । ସେ ଅଳ୍ପ କାଲା ଥିବାରୁ ଲୋକେ ଧୀରେ ଧୀରେ  'କାଲା ଘୁଡ଼ୁକି'  ଭାବେ ସମ୍ବୋଧନ କରିବା ଆରମ୍ଭ କରିଲେ । ପ୍ରାଣବନ୍ଧୁଙ୍କ ପୁତ୍ର ନୀଳକଣ୍ଠ ତରାଇ ମଧ୍ୟ ଘୁଡ଼ୁକିନାଟର ପ୍ରମୁଖ ଗୁରୁମାନଙ୍କ ମଧ୍ୟରୁ ଅନ୍ୟତମ । ସମୟ କ୍ରମେ ଭାରତ ଲୀଳାରେ ମଧ୍ୟ ଘୁଡ଼ୁକି ନାଟର କିୟଦଂଶ ସନ୍ନିବେଶିତ ହୋଇଛି ।
ଇତିହାସ   ଗ୍ରୀକ୍ରୁ ,  " "  ଯାହାର ଅର୍ଥ ହେଉଛି  "ଅନୁସନ୍ଧାନ; ଅନୁସନ୍ଧାନଦ୍ୱାରା ପ୍ରାପ୍ତ ଜ୍ଞାନ "  ହେଉଛି ଅତୀତର ଅଧ୍ୟୟନ  ଲେଖିବା ପଦ୍ଧତିର ଉଦ୍ଭାବନ ପୂର୍ବରୁ ଉପୁଜୁଥିବା ଇଭେଣ୍ଟସମୂହ ବିବେଚିତ ହୋଇଥାଏ ।  "ଇତିହାସ"  ହେଉଛି ଏକ ଛତା ଶବ୍ଦ   ଯାହା ଅତୀତର ଘଟଣା ସହିତ ସ୍ମୃତି, ଆବିଷ୍କାର, ସଂଗ୍ରହ, ସଂଗଠନ, ଉପସ୍ଥାପନା, ଏବଂ ଏହି ଘଟଣାଗୁଡ଼ିକ ବିଷୟରେ ସୂଚନାର ବ୍ୟାଖ୍ୟା ସହିତ ଜଡ଼ିତ  ଐତିହାସିକ ଉତ୍ସଗୁଡିକ ବ୍ୟବହାର କରି ଐତିହାସିକମାନେ ଅତୀତକୁ ସ୍ଥାନିତ କରନ୍ତି ଯେପରିକି ଲିଖିତ ଡକ୍ୟୁମେଣ୍ଟ୍, ମୋଉଖିକ ଆକାଉଣ୍ଟ୍, ଇକୋଲୋଜିକାଲ୍ ମାର୍କର୍ ଏବଂ କଳା ଏବଂ କଳାକୃତି ସହିତ ବସ୍ତୁ
ଗୋଲିମୁମାବ, ସିମ୍ପୋନି ଏକ ବେପାର ନାମ, ହେଉଛି ଏକ ଔଷଧ ଯାହା ରିଉମାଟଏଡ ଆର୍ଥ୍ରାଇଟିସ, ଜୁଭେନାଇଲ ଇଡିଓପାଥିକ ଆର୍ଥ୍ରାଇଟିସ, ସୋରିୟାଟିକ୍ ଗଣ୍ଠି ପ୍ରଦାହ, ଆଙ୍କିଲୋଜିଙ୍ଗ ସ୍ପଣ୍ଡିଲାଇଟିସ ଏବଂ ଅଲସରେଟିଭ କୋଲାଇଟିସର ଚିକିତ୍ସା ପାଇଁ ବ୍ୟବହୃତ ହୁଏ । ଚର୍ମ ତଳେ ଇଞ୍ଜେକସନ ଆକାରରେ ଏହା ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ରର୍ଦ୍ଧ୍ୱ ଶ୍ୱାସନଳୀ ସଂକ୍ରମଣ ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ସେପ୍ସିସ, ନିମୋନିଆ, ହେପାଟାଇଟିସ୍ ବିର ପୁନଃ ସକ୍ରିୟତା, ହୃଦ୍‌ପାତ, ଆଲର୍ଜି ପ୍ରତିକ୍ରିୟା, ଭାସ୍କୁଲାଇଟିସ ଏବଂ ଲିଉକେମିଆ ଅନ୍ତର୍ଭୁକ୍ତ ହୋଇପାରେ । ଗର୍ଭାବସ୍ଥାରେ ଏବଂ ସ୍ତନ୍ୟପାନ ସମୟରେ ବ୍ୟବହାର କଲେ ସୁରକ୍ଷା ଅସ୍ପଷ୍ଟ ଅଟେ । ଏହା ଏକ ମୋନୋକ୍ଲୋନାଲ ଆଣ୍ଟିବଡି ଯାହା ଟ୍ୟୁମର ନେକ୍ରୋସିସ୍ ଫ୍ୟାକ୍ଟର୍ ଆଲଫା  ନାମକ ଏକ ପ୍ରୋ-ଇନ୍‌ଫ୍ଲାମେଟୋରୀ ଅଣୁ ସହିତ ସଂଲଗ୍ନ ହୋଇ ତାହାକୁ ଅବରୋଧ କରେ । ୨୦୦୯ ମସିହାରେ ଆମେରିକା ଏବଂ ୟୁରୋପରେ ଡାକ୍ତରୀ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଗୋଲିମୁମାବକୁ ଅନୁମୋଦନ କରାଯାଇଥିଲା । ଆଡାଲିମୁମାବର ବିକଳ୍ପ ଭାବରେ ବିଶ୍ୱ ସ୍ୱାସ୍ଥ୍ୟ ସଂଗଠନର ଜରୁରୀ ଔଷଧ ତାଲିକାରେ ଏହାର ନାମ ଲିପିବଦ୍ଧ ଅଛି । ଯୁକ୍ତରାଜ୍ୟରେ ୨୦୨୧ ସୁଦ୍ଧା ୧୦୦ମିଗ୍ରା ଔଷଧର ମୂଲ୍ୟ ପ୍ରାୟ ୧୫୦୦ ପାଉଣ୍ଡ ଡଲାର ଥିଲା । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୬୩୦୦ ଡଲାର ଅଟେ ।
ମେମାରି ଏକ ଭାରତୀୟ ପୌରପାଳିକା   ଅଟେ । ଏହା ପଶ୍ଚିମବଙ୍ଗର ବର୍ଦ୍ଧମନ୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ମେମାରି ୨୩.୧୭୬୫ ଉତ୍ତର ଅକ୍ଷାଂଶ ଓ ୮୮.୦୯୭୫ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୮୨ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ମେମାରି ସହରର ମୋଟ ଜନସଂଖ୍ୟା ୩୬୧୯୧ ଅଟେ । ସେଥି ମଧ୍ୟରୁ ୫୧.୬୬% ଜଣ ପରୁଷ ହୋଇଥିବା ବେଳେ ୪୮.୩୪% ଜଣ ନାରୀ ଅଟନ୍ତି । ମେମାରିର ସାକ୍ଷରତା ହାର ୬୯.୪୦% ଅଟେ । ଏହା ଜାତୀୟ ହାରଠାରୁ ୪.୫୬% ପ୍ରତିଶତ କମ ଅଟେ । ସେଥିରୁ ୩୮.୯୯% ପ୍ରତିଶତ ପୁରୁଷ ଓ ୩୦.୪୧% ନାରୀ ଅଟନ୍ତି । ୧୧.୨୨% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ବଙ୍ଗାଳୀ ମେମାରିର ସରକାରୀ ଭାଷା ଅଟେ ।
ବେଞ୍ଜନିଡାଜୋଲ  (ଇଂରାଜୀ ଭାଷାରେ ) ଏକ ପରଜୀବୀ ବିରୋଧୀ ଔଷଧ   ଯାହା ଚାଗାସ୍ ରୋଗରେ ଦିଆଯାଏ  । ରୋଗ ଆରମ୍ଭରୁ ଏହା କାର୍ଯ୍ୟକ୍ଷମ ହେଲେ ମଧ୍ୟ ଦୀର୍ଘକାଳୀନ ରୋଗରେ ଏହାର ପ୍ରଭାବ କମିଯାଏ । ଏହା ଏକ ପ୍ରଥମ ଧାଡ଼ିର ଔଷଧ ଓ ନିଫୁର୍ଟିମକ୍ସର ପାର୍ଶ୍ୱ ପ୍ରତିକ୍ରିୟା ଅପେକ୍ଷା କମ ପ୍ରତିକ୍ରିୟା ଦେଖାଏ । ଏହି ଔଷଧକୁ ପାଟିରେ ଦିଆଯାଏ । ଏହାର ପାର୍ଶ୍ୱ ପ୍ରତିକ୍ରିୟା ସାଧାରଣତଃ ଦେଖାଯାଏ । ଏହି ପ୍ରତିକ୍ରିୟାରେ ରାସ, କାଲୁଆ ଅନୁଭବ, ଜ୍ୱର, ମାଂସପେଶୀ ଯନ୍ତ୍ରଣା  , ଅରୁଚି ଓ ନିଦ୍ରା ସମସ୍ୟା ଇତ୍ୟାଦି ଲକ୍ଷଣ ଦେଖାଯାଏ । ବିରଳ ପାର୍ଶ୍ୱ ପ୍ରତିକ୍ରିୟା ମଧ୍ୟରେ ଅସ୍ଥିମଜ୍ଜା ଦମନ   ଯୋଗୁ ଅଳ୍ପ ରକ୍ତ କଣିକା   ହୋଇପାରେ । ଗର୍ଭାବସ୍ଥା, ସାଂଘାତିକ ଯକୃତ ଓ ବୃକ୍‌କ ରୋଗ ଥିଲେ ଏହା ଦେବାକୁ ସୁପାରିସ କରାଯାଏନାହିଁ । ଏହା ନାଇଟ୍ରୋଇମିଡାଜୋଲ   ପରିବାରର ଔଷଧ ଓ ଫ୍ରୀ ରାଡିକାଲ   ତିଆରି କରି କାର୍ଯ୍ୟକ୍ଷମ ହୁଏ । ସନ ୧୯୭୧ରେ ବେଞ୍ଜନିଡାଜୋଲ ଡାକ୍ତରୀ ବ୍ୟବ‌ହାରରେ ପ୍ରଥମେ ଲାଗିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଯୁକ୍ତରାଷ୍ଟ୍ର ଆମେରିକାରେ ଏହା ବ୍ୟବସାୟୀକ ଭିତ୍ତିରେ ମିଳେନାହିଁ କିନ୍ତୁ ସେଣ୍ଟର ଫର ଡିଜିଜ କଣ୍ଟ୍ରୋଲରେ   ମିଳିପାରିବ । ସନ ୨୦୧୨ ସୁଦ୍ଧା ବ୍ରାଜିଲ ଦେଶର ଏକ ସରକାରୀ ସଂସ୍ଥା   କେବଳ ଏହା ଉତ୍ପାଦନ କରୁଥିଲା ।
ଏସ୍୩ ମୁଭିଜ୍ ହେଉଛି ଏକ କଥାଚିତ୍ର ନିର୍ମାଣକାରୀ ସଂସ୍ଥା ଯାହାକି ଓଡ଼ିଆ କଥାଚିତ୍ର ଜଗତ ପାଇଁ କଥାଚିତ୍ର ଓ ୱେବ୍ ସିରିଜ୍ ନିର୍ମାଣ ଓ ବିତରଣ କରୁଛି । ୨୦୧୨ ମସିହାରେ ଓଡ଼ିଆୱାନ୍ ଏଣ୍ଟରଟେନ୍‌ମେଣ୍ଟର ଏକ ଅଂଶ ଭାବରେ ସମରେଶ ରାଉତରାୟ ଏହାର ପ୍ରତିଷ୍ଠା କରିଥିଲେ । ଇତିହାସ ୨୦୧୪ ମସିହାରେ ଏହି କଥାଚିତ୍ରଟିର ପ୍ରଥମ ପ୍ରସ୍ତୁତି ଓମ୍ ମୁକ୍ତିଲାଭ କରିଥିଲା, ଯେଉଁଥିରେ ମୁଖ୍ୟ ଭୂମିକାରେ ଅଭିନୟ କରିଥିଲେ ସମ୍ବିତ ଆଚାର୍ଯ୍ୟ ଓ ପ୍ରକୃତି ମିଶ୍ର ।
ସ ଟ୍ରାନାଇଲସାଇପ୍ରୋମାଇନ, ଅନ୍ୟମାନଙ୍କ ମଧ୍ୟରେ ଏକ ବେପାର ନାମ ପାର୍ନେଟ, ହେଉଛି ପ୍ରମୁଖ ଅବସାଦ ବେମାରୀ ପାଇଁ ବ୍ୟବହୃତ ଏକ ଔଷଧ। କିନ୍ତୁ ଏହା ପ୍ରଥମ ଧାଡିର ଚିକିତ୍ସା ଭାବରେ ବ୍ୟବହୃତ ହୁଏ ନାହିଁ । ଏହା ପାଟିରେ ଦିଆଯାଏ । ଔଷଧର ପ୍ରଭାବ ଆରମ୍ଭ ହେବା ନିମନ୍ତେ ୩ ସପ୍ତାହ ପର୍ଯ୍ୟନ୍ତ ଆବଶ୍ୟକ ହୋଇପାରେ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଶୋଇବା ସମସ୍ୟା, ଅଇ, ଶୁଖିଲା ପାଟି, ଦୃତ ହୃତ୍‌ସ୍ପନ୍ଦନ ଏବଂ ଯୌନ ଅସୁବିଧା ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଉଚ୍ଚ ରକ୍ତଚାପ, ମାନିଆ, ସେରୋଟୋନିନ୍ ସିଣ୍ଡ୍ରୋମ ଏବଂ ୨୫ ବର୍ଷରୁ କମ୍ ବୟସରେ ଆତ୍ମହତ୍ୟା ହେବାର ଆଶଙ୍କା ରହିପାରେ। ଏହା ଏକ ମୋନୋଆମିନ ଅକ୍ସିଡେଜ ଇନହିବିଟର ଯାହା ସେରୋଟୋନିନ ଏବଂ ନରେପିନେଫ୍ରିନ ସ୍ତର ବୃଦ୍ଧି କରି କାର୍ଯ୍ୟକ୍ଷମ ହୁଏ । ୧୯୬୧ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା ବ୍ୟବହାର ପାଇଁ ଟ୍ରାନାଇଲସାଇପ୍ରୋମାଇନ ଅନୁମୋଦିତ ହୋଇଥିଲା । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ଯୁକ୍ତରାଜ୍ୟରେ ୨୦୨୧ ସୁଦ୍ଧା ୧୦ ମିଗ୍ରା ବିଶିଷ୍ଟ ଏକ ମାସ ପାଇଁ ଔଷଧ ମୂଲ୍ୟ ୩୭୦ପାଉଣ୍ଡ ଅଟେ । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୨୨ ଡଲାର ଅଟେ ।
ରୋସେରା ଏକ ଭାରତୀୟ ପୌରପାଳିକା   ଅଟେ । ଏହା ବିହାରର ସମସ୍ତିପୁର୍ ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ରୋସେରା ସହରର ମୋଟ ଜନସଂଖ୍ୟା ୨୭୪୯୪ ଅଟେ । ସେଥି ମଧ୍ୟରୁ ୫୩.୦୨% ଜଣ ପରୁଷ ହୋଇଥିବା ବେଳେ ୪୬.୯୮% ଜଣ ନାରୀ ଅଟନ୍ତି । ରୋସେରାର ସାକ୍ଷରତା ହାର ୫୬.୭୩% ଅଟେ । ଏହା ଜାତୀୟ ହାରଠାରୁ ୮.୧୧% ପ୍ରତିଶତ ଅଧିକ ଅଟେ । ସେଥିରୁ ୩୪.୫୬% ପ୍ରତିଶତ ପୁରୁଷ ଓ ୨୨.୧୬% ନାରୀ ଅଟନ୍ତି । ୧୭.୬୨% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ରୋସେରାର ସରକାରୀ ଭାଷା ଅଟେ ।
ଚନ୍ଦ୍ରମୁଖୀ ୨୦୦୫ ମସିହାର ଏକ ଭାରତୀୟ ତାମିଲ ଭାଷାର ହାସ୍ୟରସାତ୍ମକ ଭୟଙ୍କର ଫିଲ୍ମ ଅଟେ । ଏହି ଫିଲ୍ମକୁ ପି.ବାସୁ ଲେଖିଥିଲେ ଓ ନିର୍ଦ୍ଦେଶନା ଦେଇଥିଲେ ଏବଂ ଏହାକୁ ଶିବାଜୀ ପ୍ରଡକ୍ସନର ରାମ କୁମାର ଗଣେଶାନଙ୍କଦ୍ୱାରା ନିର୍ମାଣ କରାଯାଇଥିଲା । ଏହି ଫିଲ୍ମରେ ରଜନୀକାନ୍ତ, ପ୍ରଭୁ, ଜ୍ୟୋତିକା ଓ ନୟନତାରା ମୁଖ୍ୟ ଭୂମିକାରେ ଅଭିନୟ କରିଛନ୍ତି । ଏହି ଫିଲ୍ମ ବାସୁଙ୍କ କନ୍ଣଡ ଫିଲ୍ମ ଆପ୍ତାମିତ୍ର  (୨୦୦୪)ର ରୀମିକ ଅଟେ, ଯାହା ନିଜେ ମାଲାୟଲାମ ଫିଲ୍ମ ମଣିଚିତ୍ରାଥୁ  (୧୯୯୩)ର ରୀମିକ ଅଟେ  । ସାଉଣ୍ଡଟ୍ରାକ ଆଲବମ ଓ ବ୍ୟାକଗ୍ରାଉଣ୍ଡ ସ୍କୋରର ରଚନା ବିଦ୍ୱାସାଗର କରିଥିଲେ । ସିନେମେଟୋଗ୍ରାଫୀର ସଞ୍ଚାଳନ ଶେଖର ବି.ଜୋସେଫ କରିଥିଲେ ଏବଂ ଏହାର ସମ୍ପାଦନ ସୁରେଶ ଉର୍ସ କରିଥିଲେ । ଏହି ଫିଲ୍ମ190 ମିଲିଅନ ବଜେଟରେ ତିଆରି ହୋଇଥିଲା । ଏହାର ଫଟୋଗ୍ରାଫୀ ୨୪ ଅକ୍ଟୋବର ୨୦୦୪ ମସିହାରେ ଆରମ୍ଭ ହୋଇ ମାର୍ଚ୍ଚ ୨୦୦୫ ମସିହାରେ ଶେଷ ହୋଇଥିଲା । ଏହାକୁ ୧୪ ଏପ୍ରିଲ ୨୦୦୫ ମସିହାରେ ତାମିଲ ନବବର୍ଷର ପୂର୍ବ ସନ୍ଧ୍ୟାରେ ରିଲିଜ କରାଯାଇଥିଲା । ଫିଲ୍ମଟିକୁ ସକରାତ୍ମକ ସମୀକ୍ଷା ମିଳିଥିଲା ଓ ଏହା ବକ୍ସ ଅଫିସରେ ସଫଳତା ଲାଭ କରିଥିଲା । ଏହା ୮୯୦ ଦିନର ନାଟକୀୟ ଦୌଡ ସହିତ ସବୁଠାରୁ ଲମ୍ବା ସମୟ ପର୍ଯ୍ୟନ୍ତ ଚାଲିଥିବା ଦକ୍ଷୀଣ ଭାରତୀୟ ଫିଲ୍ମ ଥିଲା । ଚନ୍ଦ୍ରମୁଖୀ, ପାଞ୍ଚୋଟି ତାମିଲନାଡୁ ରାଜ୍ୟ ଫିଲ୍ମ ପୁରସ୍କାର, ଚାରୋଟି ଫିଲ୍ମ ପ୍ରସଂଶକ ଆସୋସିଏସନ ପୁରସ୍କାର ଓ ଦୁଇଟି ଫିଲ୍ମ ଫେୟାର ପୁରସ୍କାର ଜିତିଥିଲା । ଜ୍ୟୋତିକା ଓ ବଡିବେଲୁଙ୍କୁ ଫିଲ୍ମରେ ତାଙ୍କର କାମ ପାଇଁ ପ୍ରତ୍ୟେକଙ୍କୁ  "କଳୀମ ମଣି ପୁରସ୍କାର" ରେ ସମ୍ମାନିତ କରାଯାଇଥିଲା । ଚନ୍ଦ୍ରମୁଖୀକୁ ତେଲୁଗୁ ଭାଷାରେ ଡବିଂ କରାଯାଇଥିଲା ଏବଂ ତା 'ସହିତ ତାମିଲ ସଂସ୍କରଣର ସମାନ ଶୀର୍ଷକ ସହିତ ରିଲିଜ କରା ଯାଇଥିଲା । ଏହାକୁ  "ଚନ୍ଦ୍ରମୁଖୀର ହୁଂକାର"  ଶୀର୍ଷକରେ ଭୋଜପୁରୀ ଭାଷାରେ ଡବିଂ ଓ ରୀଲିଜ କରାଯାଇଥିଲା । ଏହା ଜର୍ମାନରେ ଡବିଂ ହୋଇଥିବା ପ୍ରଥମ ତାମିଲ ଫିଲ୍ମ ହୋଇଗଲା । ଏହା ଜର୍ମାନୀରେ  "ଡେର ଜିଷ୍ଟରଜ୍ୟାଗେର"   (ଇଂଗ୍ରାଜୀ: ଦି ଘୋଷ୍ଟ ହଣ୍ଟର୍ସ) ଶୀର୍ଷକରେ ଜାରୀ କରାଯାଇଥିଲା  । ଏହି ଫିଲ୍ମଟିକୁ ତୁର୍କୀ ଭାଷାରେ ମଧ୍ୟ ଡବିଂ କରାଯାଇଥିଲା । ଚନ୍ଦ୍ରମୁଖୀକୁ ହିନ୍ଦୀ ଭାଷାରେ ଡବିଂ କରାଯାଇଥିଲା ଏବଂ ୨୯ ଫେବୃଆରୀ ୨୦୦୮ ମସିହାରେ ପ୍ରଡକ୍ସନ ହାଉସ ରୟାଲ ଫିଲ୍ମ କମ୍ପାନୀର ମାଲିକ  "ଦିଲୀପ ଧନୱାନୀ" ଙ୍କଦ୍ୱାରା ରିଲୀଜ କରାଯାଇଥିଲା । ହିନ୍ଦୀ ସଂସ୍କରଣ ନିର୍ମାତା ଏ.ଏମ.ରଥନାମଙ୍କ ସହଯୋଗରେ ଜାରୀ କରାଯାଇଥିଲା । ସଙ୍ଗୀତ ବିଦ୍ୟାସାଗର ସାଉଣ୍ଡଟ୍ରାକ ଆଲବମ ଓ ଚନ୍ଦ୍ରମୁଖୀର ପୃଷ୍ଠଭୂମୀ ସ୍କୋରର ରଚନା କରିଥିଲେ । ସାଉଣ୍ଡଟ୍ରାକ ଆଲବମରେ ଛ 'ଟି ଟ୍ରାକ ରହିଥାଏ । ଭାଲି, ୟୁଗଭାରତୀ, ପା.ବିଜୟ, ନା.ମୁଥୁକୁମାର ଓ ଭୁବନ ଚନ୍ଦ୍ର ତାମିଲ ସଂସ୍କରଣ ପାଇଁ ଗୀତ ଲେଖିଥିଲେ । ଭୁବନ ଚନ୍ଦ୍ର, ସୁଧାଲା ଅଶୋକ ତେଜା, ବେନେଲାକାନ୍ତି ଓ ଭାଲି ଡବିଂ ହୋଇଥିବା ତେଲୁଗୁ ସଂସ୍କରଣ ପାଇଁ ଗୀତ ଲେଖିଥିଲେ । ଟ୍ରାକ  "ରା ରା"  ସୂର୍ଯ୍ୟା ରାଗରେ ଆଧାରିତ ଥିଲା, ଯାହାକୁ ସଲ୍ଲଭମ ରାଗ ରୂପେ ଜଣାଯାଏ । ଆଶା ଭୋସଲେ ଫିଲ୍ମ ପାଇଁ ଏକ ଗୀତ ଗାଇବା ପାଇଁ ଓ ଫିଲ୍ମର ଅଡିଓ ଲଞ୍ଚରେ ଭାଗ ନେବା ପାଇଁ ବ୍ୟସ୍ତ ଥିଲେ । ଫିଲ୍ମର ଅଡିଓ ଅଧିକାର 11 ମିଲିୟନରେ ଏନକ ଅଡିଓର ସଞ୍ଜୟ ୱାଧବାଙ୍କୁ ବିକ୍ରୟ କରାଯାଇଥିଲା । ଟାଟା ଇଣ୍ଡିକମ ଓ ସନଫିଷ୍ଟ ବିସ୍କୁଟ ଅଡିଓ ଲଞ୍ଚ ଏବଂ ମାର୍କେଟିଙ୍ଗ ପାଇଁ ପ୍ରାୟୋଜିତ ଥିଲା । ମୁକ୍ତିଲାଭ ଏହି ଫିଲ୍ମ ୧୪ ଏପ୍ରିଲ ୨୦୦୫ ମସିହାରେ ତାମିଲ ନବବର୍ଷରେ ରିଲିଜ ହୋଇଥିଲା । ଚନ୍ଦ୍ରମୁଖୀକୁ ମାଲେସିୟାରେ ୩୭ଟି ସିନେମା ଘରେ, ୟୁରୋପରେ ୧୫, ଶ୍ରୀଲଙ୍କାରେ ୯, ସଂଯୁକ୍ତ ରାଜ୍ୟ ଆମେରିକାରେ ୭, କାନାଡାରେ ୪, ଅଷ୍ଟ୍ରେଲିଆରେ ୨ ଓ ସିଙ୍ଗାପୁରର ୨ଟି ସିନେମା ଘରେ ରିଲୀଜ କରାଯାଇଥିଲା ଫିଲ୍ମକୁ କୋୟାମୁଥୁରରେ ୨୩ଟି ପ୍ରିଣ୍ଟ ସହିତ ରିଲିଜ କରାଯାଇଥିଲା ଯାହା ରଜନୀକାନ୍ତଙ୍କ ପଡାୟପ୍ପା  (୧୯୯୯)ରୁ ୧୨ ଅଧିକ ଥିଲା  ।
ଅଶୁମଲ ଶିରୁମଲାନି ଆଶାରାମ ବାପୁ ବା ବାପୁଜି ନାମରେ ତାଙ୍କ ଅନୁଗାମୀଙ୍କ ମଧ୍ୟରେ ପରିଚିତ । ୧୯୭୦ ଦଶନ୍ଧି ପ୍ରାରମ୍ଭରୁ ଦେଶ ବିଦେଶରେ ୪୦୦ରୁ ଅଧିକ ଆଶ୍ରମ ପ୍ରତିଷ୍ଠା କରି ଅନେକ ଅନୁଗାମୀ ସୃଷ୍ଟି କରିଛନ୍ତି । ସେ ଜଣେ ବିବାଦୀୟ ଭାରତୀୟ ହିନ୍ଦୁ ଧର୍ମ ଗୁରୁ ଓ ଜଣେ ଆତ୍ମଘୋଷିତ ଭଗବାନ ଅଟନ୍ତି ।. ହିନ୍ଦୁଧର୍ମର ସାଧୁମାନଙ୍କୁ ନେଇ ଗଠିତ ଏକ ସଂଗଠନ ଅଖିଳ ଭାରତୀୟ ଆଖଡ଼ା ପରିଷଦଙ୍କଦ୍ୱାରା ପ୍ରକାଶିତ ଠକ ହିନ୍ଦୁ ସାଧୁଙ୍କ ତାଲିକାରେ ସେ ସ୍ଥାନ ପାଇଛନ୍ତି । ଏବେ ଦୁଷ୍କର୍ମ ଅଭିଯୋଗରେ ଗିରଫ ହୋଇ ସେ ଜେଲ ଦଣ୍ଡ ଭୋଗକରୁଛନ୍ତି । ପ୍ରାଥମିକ ଜୀବନ ଆସାରାମଙ୍କ ଜନ୍ମ ସିନ୍ଧୁ ପ୍ରଦେଶର ନବାବଶାହ ଜିଲ୍ଲାର ବେରାନି ଗ୍ରାମରେ ୧୯୪୧ ମସିହା ଅପ୍ରିଲ ୧୭ ତାରିଖରେ ହେଇଥିଲା। ତାଙ୍କ ପିତା ଥାଉମଲଜୀ ସିରୁମଲାନି ଜଣେ ଜମିଦାର ଥିଲେ। କୁହାଯାଏ ଯେ ଆସାରାମଙ୍କ ବାଲ୍ୟ ଜୀବନ ଅତ୍ୟନ୍ତ କଷ୍ଟକର ଥିଲା। ଅଖଣ୍ଡ ଭାରତର ବିଭାଜନ ସମୟରେ ସେ ନିଜ ଜନ୍ମ ଭୂମି ଛାଡି ପରିବାର ସହିତ ୧୯୪୭ ମସିହାରେ ଅହମଦାବାଦ ସହରକୁ ଆସିଥିଲେ। ଥାଉମଲଜୀ ପ୍ରଥମେ ନିଜର ପରିବାରର ଭରଷ ପୋଷଣ ପାଇଁ କାଠ ଓ କୋଇଲା ବ୍ୟବସାୟ କରୁଥିଲେ । ଆଶ୍ରମ ସମଗ୍ର ଭାରତରେ ତାଙ୍କର ୪୦୦ରୁ ଅଧିକ ଆଶ୍ରମ ଅଛି । ଅହମଦାବାଦ, ସୁରାଟ ଓ ନୂଆ ଦିଲ୍ଲୀଠାରେ ତାଙ୍କର ମୁଖ୍ୟ କାର୍ଯ୍ୟାଳୟମାନ ଅଛି । ବିବାଦ ତାଙ୍କ ବିରୁଦ୍ଧରେ ୨୦୧୩ ମସିହାରେ ଏକ ୧୬ ବୟସୀ ବଳିକାକୁ ଦୁଷ୍କର୍ମ କରିବା ଅଭିଯୋଗ ହୋଇଥିଲା । ପୀଡ଼ିତାଙ୍କ ଅଭିଯୋଗ ଥିଲା ଯେ, ତାଙ୍କ ପିତାମାତାଙ୍କୁ ଚକ୍ରାନ୍ତ କରି ଯୋଧପୁର ନିକଟସ୍ଥ ଛିଣ୍ଡୱାରା ଆଶାରାମ ଆଶ୍ରମକୁ ନିଆଯାଇଥିଲା । ଦୁଷ୍ଟ ଆତ୍ମାର ପ୍ରଭାବ କାଢ଼ିବା ଆଳରେ ତାଙ୍କ ସହ ଶାରୀରିକ ଅସାଦାଚାର କରାଯାଇଥିଲା । ଚାର୍ଜସିଟରେ ଆଶାରାମ ଦୁଷ୍କର୍ମ, ମାନବ ଚୋରାଚାଲାଣ, ଏବଂ ଯୌନ ଅପରାଧ କରୁଥିବାର ଉଲ୍ଲେଖ ଥିଲା । ଶୁଣାଣି ଚାଲିଥିବା ୪ ବର୍ଷ ମଧ୍ୟରେ ୯ ଜଣ ସାକ୍ଷଙ୍କୁ ଆକ୍ରମଣ ହୋଇଥିଲା । ସେଥିରୁ ୩ ଜଣଙ୍କର ମୃତ୍ୟୁ ଘଟିଥିଲା । ଜୁନ ୨୦୧୪ରେ ଆଶାରାମଙ୍କ ଡାକ୍ତର ଅମୃତ ପ୍ରଜାପତି ଗୁଜରାଟର ରାଜକୋଟଠାରେ ମୃତ୍ୟୁ ଘଟିଥିଲା । ତାଙ୍କର ରୋଷେଇଆ ଅଖିଳ ଗୁପ୍ତା ଏବଂ ଅନ୍ୟ ଜଣେ ସାକ୍ଷୀ କୃପାଳ ସିଂହଙ୍କୁ 2014ମସିହାରେ ଉତ୍ତର ପ୍ରଦେଶଠାରେ ଗୁଳି ମାରି ହତ୍ୟା କରାଯାଇଥିଲା । ମହେନ୍ଦ୍ର ଚାବଲା ଓ ରାହୁଲ ସଚନ ଦୁଇ ଅନ୍ୟତମ ସାକ୍ଷୀଙ୍କୁ ୨୦୧୫ରେ ଯୋଧପୁର କୋର୍ଟ ପରିସରରେ ଆକ୍ରମଣ ହୋଇଥିଲା ଏବଂ ସେମାନେ ବଞ୍ଚିଯାଇଥିଲେ।
ବିନ୍ଦୁ ବିନ୍ଦୁ ଜଳ ଧାରାରୁ ସୃଷ୍ଟ ବିନ୍ଦୁସାଗର । କେବଳ ସାମାଜିକ କାର୍ଯ୍ୟକଳାପ ନୁହେଁ । ଐତିହାସିକ ତଥା ପୌରଣିକ ଦୃଷ୍ଟିକୋଣର ମଧ୍ୟ ବେଶ୍‌ ଗୁରୁତ୍ୱ ବହନ କରେ ବିନ୍ଦୁସାଗର । 22 ଏକର ପରିମିତ ଜଳାଶୟ ବିନ୍ଦୁସାଗର । କୁହାଯାଏ ଜନବସତି ଗଢ଼ି ଉଠିବା ପୂର୍ବରୁ ଘଞ୍ଚ ଜଙ୍ଗଲମୟ ଥିଲା ଭୁବନେଶ୍ୱର । ଜଙ୍ଗଲ ଭିତରୁ ବୋହି ଆସିଥିବା ପାଣି ଏହି ସମତଳ ଭୂମିରେ ଜମା ହୋଇ ଧୀରେ ଧୀରେ ବିଶାଳ ଜଳାଶୟରେ ପରିଣତ ହୋଇଛି । ନିତିଦିନିଆ ବ୍ୟବହାର ସହ ଏହି ପାଣିକୁ ଲୋକେ ବିଶେଷ କରି ଚାଷ କାମରେ ବ୍ୟବହାର କଲେ । ତେବେ ଐତିହାସିକ ମତ ଅନୁସାରେ ଖ୍ରୀଷ୍ଟପୂର୍ବ ପଞ୍ଚମ ଶତାଦ୍ଦୀରେ ଅଶୋକ ନିଜ ବାପା ବିନ୍ଦୁସରଙ୍କ ନାଁ ଅନୁସାରେ ଏହି ଉତ୍ସର ନାମ କରଣ କରିଥିଲେ । ଧୀରେ ଧୀରେ ବିନ୍ଦୁସାର ପରିଣତ ହେଲା ବିନ୍ଦୁସାଗରରେ । କିନ୍ତୁ ପୁରାଣ କହେ ଯେତେବେଳେ ମହାଦେବ ମାତା ପାର୍ବତୀଙ୍କୁ ବ୍ରହ୍ମଜ୍ଞାନ ଦେବାକୁ ଚାହିଁଲେ ଏକାମ୍ରକ୍ଷେତ୍ରକୁ ଶ୍ରେଷ୍ଠ ସ୍ଥାନ ଭାବେ ବାଛିଥିଲେ । ବ୍ରହ୍ମଜ୍ଞାନ ଦେବା ଭିତରେ ମାତା ପାର୍ବତୀଙ୍କୁ ଶୋଷ ଲାଗିଥିଲା । ତେଣୁ ତାଙ୍କ ତୃଷ୍ଣା ମେଣ୍ଟେଇବା ପାଇଁ ମହାଦେବ ସେଠାରେ ତ୍ରିଶୂଳ ନିକ୍ଷେପ କରି ଜଳଧାରା ବାହର କରିଥିଲେ । ଯେଉଁଠାରେ ତ୍ରିଶୂଳ ନିକ୍ଷେପ କରିଥିଲେ ତାର ନାଁ ଶଙ୍କର ବାମ୍ଫିଂ । ପଙ୍କୋଦ୍ଧାର ସମୟରେ ସେ ବାମ୍ଫି ଦେଖିବାକୁ ମିଳିଥାଏ । ଯେଉଁଠାରୁ ବିନ୍ଦୁସାଗରର ଉତ୍ପତ୍ତି । ପୁରୁଣା ଭୁବନେଶ୍ୱରବାସୀଙ୍କ ଏକ ପ୍ରମୁଖ ଜଳଉତ୍ସ ହେଉଛି ବିନ୍ଦୁସାଗର । ସ୍ନାନ, ଶୌଚଠାରୁ ରୋଷେଇ ଓ ଦୈନନ୍ଦିନ କାର୍ଯ୍ୟକଳାପ ପାଇଁ ବ୍ୟବହାର ହୁଏ ଏହି ଜଳ । ତାସହ ମାଛ ଚାଷ କରି ଲୋକେ ଜୀବନ ଜୀବିକା ନିର୍ବାହ କରୁଥିଲେ । ପ୍ରଭୁ ଲିଙ୍ଗରାଜଙ୍କ ସମସ୍ତ ନୀତିକାନ୍ତି ପାଇଁ ବ୍ୟବହାର ହୁଏ ପବିତ୍ର ବିନ୍ଦୁସାଗର ଜଳ । ଶିବରାତ୍ରୀରେ 108 ଗରା ଜଳରେ ସ୍ନାନ, ଚନ୍ଦନଯାତ୍ରା ଏବଂ ଲିଙ୍ଗରାଜଙ୍କ ପ୍ରତିଟି ନିତିକାନ୍ତି ସହ ଜଡ଼ିତ ବିନ୍ଦୁସାଗର । ବିଶ୍ୱାସ ରହିଛି ବିନ୍ଦୁସାଗରରେ ସ୍ନାନ କରି ପ୍ରଭୁ ଲିଙ୍ଗରାଜଙ୍କ ଦର୍ଶନ କଲେ ମନୋସ୍କାମନା ପୂରଣ ହୋଇଥାଏ ।
ମୟୂର ଚୂଳିଆ ଗଛ ଏକ ମଧ୍ୟମ ଆକାରର ଗଛ। ଫୁଲ ଗୁଡ଼ିକ ମୟୂର ଚୂଳ ପରି ଦିଶେ। ପତ୍ରରେ ମୟୂର ଚନ୍ଦ୍ରିକାର ଚିହ୍ନ ରହିଥାଏ। ଏହା ଏକ ଦୁର୍ଲଭ ଜଡ଼ିବୁଟି। ବିବିଧ ଭାରତୀୟ ପ୍ରାଦେଶିକ ନାମ ଶାସ୍ତ୍ରୋକ୍ତ ଗୁଣ ଅଳ୍ପ ମଧୁର ରସ, ନିଦ୍ରାକର, ଲଘୁପାକ, ଶାନ୍ତିପ୍ରଦ ବ୍ୟବହାର ଏହାର ସର୍ବାଙ୍ଗ ଔଷଧ ରୂପେ ବ୍ୟବହାର କରାଯାଏ। ଏହା ବାୟୁ ଶୂଳ, ପିତ୍ତଦୋଷ, ଶ୍ଳେଷ୍ମ, ଝାଡ଼ା, ବାନ୍ତି, ମୂତ୍ରରୋଧ, ପେଟବ୍ୟଥା, ଅନିଦ୍ରା ଓ ଯାବତୀୟ ଶିଶୁରୋଗର ନିବାରକ ଅଟେ। ପିଲାମାନଙ୍କର କାଶରେ ସର୍ବାଙ୍ଗର ଚୂର୍ଣ୍ଣକୁ ମହୁ ସହିତ,ଝାଡ଼ା ବାନ୍ତିରେ ମୂଳକୁ ମହୁ ସହିତ, ମୂତ୍ରକୃଚ୍ଛ୍ର, ଅଶ୍ମରୀ ଓ ମୂତ୍ରାଘାତରେ ପତ୍ରର ରସକୁ ଜଳ ସହିତ, ପେଟ ଫମ୍ପାରେ ଗୋଲ ମରିଚ ସହିତ ବ୍ୟବହାର କରାଯାଏ। କଣ୍ଠ ସ୍ୱର ମଧୁର କରିବାପାଇଁ ପିପ୍ପଳୀ ଓ ଯାଷ୍ଠିମଧୁ ସହିତ ପ୍ରୟୋଗ କରାଯାଏ।
ମହାରାଷ୍ଟ୍ର ଭାରତର ପଶ୍ଚିମରେ ଅବସ୍ଥିତ ଏକ ରାଜ୍ୟ  ମୁମ୍ବାଇ ମହାନଗର ଏହାର ରାଜଧାନୀ ।
ମାଧବ ଧଡ଼ା ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି । ୨୦୨୪ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ୧୭ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ରାଜନୈତିକ ଜୀବନ ସେ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମୀ ଭାବରେ ସକ୍ରିୟ ଅଛନ୍ତି । ୨୦୨୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ, ସେ ବିଜେଡିର ପ୍ରାର୍ଥୀ ଭାବରେ ସୋର ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ, ସେ ସମୁଦାୟ ୬୩,୬୪୨ ଖଣ୍ଡ ଭୋଟ୍ ପାଇଥିଲେ ଏବଂ ତାଙ୍କର ନିକଟତମ ପ୍ରତିଦ୍ୱନ୍ଦୀ ଭାରତୀୟ ଜନତା ପାର୍ଟିର ପାର୍ଥୀ ପର୍ଶୁରାମ ଧଡ଼ାଙ୍କୁ ୮୦୨ ଖଣ୍ଡ ଭୋଟ୍‌ରେ ପରାସ୍ତ କରି ୧୭ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।
ବେଦାଙ୍ଗଦାସ ମହାନ୍ତି ଜଣେ ଓଡ଼ିଆ ଓ ପ୍ରଫେସର । ସେ ଓଡ଼ିଶାର ଭୁବନେଶ୍ୱରରେ ଥିବା ରାଷ୍ଟ୍ରୀୟ ବିଜ୍ଞାନ ଶିକ୍ଷା ଏବଂ ଅନୁସନ୍ଧାନ ସଂସ୍ଥାନଠାରେ ପ୍ରାକୃତିକ ବିଜ୍ଞାନ ବିଭାଗର ପ୍ରଫେସର । ୨୦୧୫ରେ ପ୍ରାକୃତିକ ବିଜ୍ଞାନ ପାଇଁ ଭାରତର ସର୍ବୋଚ୍ଚ ପୁରସ୍କାର  "ଶାନ୍ତି ସ୍ୱରୂପ ଭଟ୍ଟନାଗର ବିଜ୍ଞାନ ଓ ପ୍ରଯୁକ୍ତିବିଦ୍ୟା ପୁରସ୍କାର"  ବିଜେତା । ଦାସ ଏକ୍ସପେରିମେଣ୍ଟାଲ ହାଇ ଏନର୍ଜି ଫିଜିକ୍ସ   ଉପରେ ଗବେଷଣା କରୁଛନ୍ତି । ତାଙ୍କର ଅନ୍ୟାନ୍ୟ ଗବେଷଣା କ୍ୱାଣ୍ଟମ ମେକାନିକ୍ସ ଓ ଆପେକ୍ଷିକତା ଆଦି ବିଷୟରେ । ପ୍ରାରମ୍ଭିକ ଜୀବନ ବେଦାଙ୍ଗଦାସ ମହାନ୍ତି ଓଡ଼ିଶାରେ ଜନ୍ମ ନେଇଥିଲେ । ଶିକ୍ଷା ଓ ଗବେଷଣା ଦାସ ଭୁବନେଶ୍ୱରର ଭାରତୀୟ ପଦାର୍ଥ ବିଜ୍ଞାନ ଅନୁଷ୍ଠାନରୁ ୨୦୦୨ ମସିହାରେ ପିଏଚଡ଼ି ସମ୍ମାନ ଲାଭ କରିଥିଲେ । ସେ କଲିକତାର ଭେରିଅବଲ ଏନର୍ଜି ସେଣ୍ଟରଠାରେ ୨୦୦୨ରୁ ୨୦୦୩ ମଧ୍ୟରେ ଡିଏଇ କେଏସ କୃଷ୍ଣନ ଫେଲୋ ଭାବେ କାମ କରୁଥିଲେ । ପରେ ୨୦୦୪ରୁ ୨୦୧୨ ଯାଏ ସେ ସେଠାରେ ସାଇଣ୍ଟିଫିକ ଅଫିସର ଭାବେ କାମ କରୁଥିଲେ । ୨୦୦୬ରୁ ୨୦୦୭ ଭିତରେ ସେ ଆମେରିକାର ଲରେନ୍ସ ବର୍କଲି ନ୍ୟାସନାଲ ଲାବୋରୋଟୋରିଠାରେ ପୋଷ୍ଟ-ଡକ୍ଟରାଲ ଫେଲୋ ଭାବେ କାମ କରୁଥିଲେ ।